|  |  |  |
| --- | --- | --- |
| ПРЕДМЕТ : **ИСТОРИЈА** | | |
| УЏБЕНИК: **Историја за 7. разред ОШ** | | ИЗДАВАЧ: **ДатаСтатус** |
| НАСТАВНИК**:** | |  |
| ЧАС БРОЈ**: 11** | ОДЕЉЕЊЕ**:** | ДАТУМ**:** |
| Наставна тема: | ЕВРОПА И СВЕТ ОД ИНДУСТРИЈСКЕ РЕВОЛУЦИЈЕ ДО СРЕДИНЕ XIX ВЕКА | |
| Наставна јединица: | ПРОСВЕТИТЕЉСТВО И ПРОСВЕЋЕНИ АПСОЛУТИЗАМ; ФРАНЦУСКА РЕВОЛУЦИЈА | |
| Тип часа: | Утврђивање | |
| Циљ часа: | Утврђивање знања о просветитељству, просвећеном апсолутизму и Француској револуцији и упознавање ученика са занимљивостима из живота важних личности | |
| Очекивани исходи: | На крају часа ученици ће бити у стању да:   * објасне епоху просвећености и карактеристике просвећеног апсолутизма * наведу узроке, опишу ток и наведу последице Француске револуције * сазнају занимљивости из различитих извора о овим темама | |
| Облик рада: | Фронтални, групни рад | |
| Наставне методе: | Монолошко-дијалошка метода, деминстративна, илустративна | |
| Наставна средства: | Уџбеник, табла, рачунар, пројектор, PowerPoint презентације ученика | |
| Међупредметне компетенције: | Компетенција за учење, комуникација, сарадња, рад са подацима, дигитална компетенција | |
| **ВРЕМЕНСКА СТРУКТУРА ЧАСА (ТОК ЧАСА)** | | |
| **Уводни део (5 минута):**  Наставник најављује редослед излагања и презентовања домаћих задатака:   1. Енциклопедија - врхунац просвећености 2. Слобода, једнакост, братство – некад и сад 3. Колико је Робеспјер био добар, а зашто је и лош? 4. Катарина II заточеница Ермитажа 5. Луј XVI и Марија Антоанета   Подсећа ученике који презентују да буду концизни у излагању, поштују договор, као и време планирано за презентовање. Остале ученике који не учествују у излагању упућује да записују, у кратким цртама, оно што су сазнали, јер ће на крају сваке презентације одговарати на питања.  **Главни део (35 минута):**  Групе ученика презентују домаће задатке, објашњавају слајдове, међусобно се допуњавају. Остали ученици прате и записују са слајдова најбитније информације. Група која презентује свој рад на крају осталим ученицима који су их слушали поставља по неколико питања у вези са излагањем. Током презентације наставник допуњује ученике и даје додатна објашњења ако је потребно, а након презентације их похваљује, даје сугестије и вреднује.  На крају презентовања сваке групе, наставник им поставља питања:   * Који су вам били извори информација? * Какав је био тачно твој задатак и улога у сакупљању података и изради презентације? * На који начин сте се договорили о излагању?   **Завршни део (5 минута):**  Наставник пита све ученике да ли им се овакав начин рада свиђа и да ли би волели да чешће на овај начин истражују о темама које буду обрађиване. Процењују заједно која група је била најуспешнија и која презентација је била најбоља и најзанимљивија. | | |
| **ЗАПАЖАЊА О ЧАСУ И САМОЕВАЛУАЦИЈА** | | |
| Проблеми који су настали и како су решени: | | |
| Следећи пут ћу променити/другачије урадити: | | |
| Општа запажања: | | |