|  |  |  |
| --- | --- | --- |
| ПРЕДМЕТ: **ИСТОРИЈА** | | |
| УЏБЕНИК: **Историја за 7. разред ОШ** | | ИЗДАВАЧ: **ДатаСтатус** |
| НАСТАВНИК**:** | |  |
| ЧАС БРОЈ**: 33** | ОДЕЉЕЊЕ**:** | ДАТУМ**:** |
| Наставна тема: | ЕВРОПА И СВЕТ У ДРУГОЈ ПОЛОВИНИ XIX ВЕКА | |
| Наставна јединица: | БАЛКАНСКИ НАРОДИ И ИСТОЧНО ПИТАЊЕ У ДРУГОЈ ПОЛОВИНИ XIX ВЕКА | |
| Тип часа: | Утврђивање | |
| Циљ часа: | Утврђивање знања о балканским народима и њиховој улози у решавању Источног питања | |
| Очекивани исходи: | На крају часа ученици ће бити у стању да:   * објасне учешће великих сила у Источном питању * разумеју узрок и последице Кримског рата * покажу на карти државе које су добиле независност на Берлинском конгресу и њихова територијална проширења | |
| Облик рада: | Фронтални, групни и индивидуални рад | |
| Наставне методе: | Монолошко-дијалошка метода, демонстративна | |
| Наставна средства: | Уџбеник, табла, зидна географска карта Европе, припремљена питања наставника | |
| Међупредметне компетенције: | Компетенција за учење, комуникација и сарадња | |
| **ВРЕМЕНСКА СТРУКТУРА ЧАСА (ТОК ЧАСА)** | | |
| **Уводни део (5 минута):**  Наставник истиче циљ часа и дели ученике на три групе, водећи рачуна да групе буду уједначене по знању, да у свакој групи буде и бољих и слабијих ученика.  **Главни део (35 минута):**  Наставник објашњава задатак: свака група извлачи папирић са по 5 питања која је наставник унапред припремио. Групе одговарају на питања, договарају се и записују опширан одговор у свеске. За рад имају 10 минута. Наставник их обилази, контролише и помаже у раду.  Када заврше наставник позива представника прве групе да прочита прво питање. Остали ученици се добровољно јављају да одговоре. Представник прве групе позива ученика који ће да одговор. Остали чланови групе упоређују његов одговор са одговором који су записали у своје свеске и процењују тачност. Затим представник прве групе чита друго питање, позива ученика који ће на њега да одговори и тако редом док не прочита и пето питање. Затим чита прво питање представник друге групе, а чланови осталих група јављају се добровољно дизањем руке да одговарају. . .  Питања за групе:  ПРВА ГРУПА   1. Зашто је за велике силе важан Кримски рат? 2. Који је разлог за почетак овог рата? 3. Када је Румунија добила аутономију, а када независност? 4. Које су одлуке мира у Сан-Стефану? 5. Ко је водећа личност на конгресу у Берлину?   ДРУГА ГРУПА   1. Какав је био интерес Русије у Кримском рату? 2. Зашто је положај балканских хришћана нарушен поразом Русије у Кримском рату? 3. Како су се Влашка и Молдавија ослободиле Турске власти? 4. Зашто су Руси били заинтересовани за територију Бугарске? 5. У чему је разлика између Источног питања и Источне кризе?   ТРЕЋА ГРУПА   1. Које су личности биле носиоци борбе за независност Бугарске? 2. Зашто велике силе не желе ширење Русије на Балкан? 3. Како су велике силе у Берлину водиле рачуна о интересима балканских народа? 4. Зашто је дошло до распада јединствене Бугарске у Берлину? 5. Којој великој сили одговара опстанак слабе Турске на Балкану и зашто?   Наставник прати рад ученика, усмерава, контролише тачност одговора, похваљује и оцењује ученике.  **Завршни део (5 минута):**  Наставник позива једног ученика да на зидној географској карти Европе покаже које државе су стекле независност и територијално проширење на конгресу у Берлину.  Наставник позива два ученика да прочитају кључне речи на страни 102 уџбеника. | | |
| **ЗАПАЖАЊА О ЧАСУ И САМОЕВАЛУАЦИЈА** | | |
| Проблеми који су настали и како су решени: | | |
| Следећи пут ћу променити/другачије урадити: | | |
| Општа запажања: | | |