|  |  |  |
| --- | --- | --- |
| ПРЕДМЕТ: **ИСТОРИЈА** | | |
| УЏБЕНИК: **Историја за 7. разред ОШ** | | ИЗДАВАЧ: **ДатаСтатус** |
| НАСТАВНИК**:** | |  |
| ЧАС БРОЈ**: 33** | ОДЕЉЕЊЕ**:** | ДАТУМ**:** |
| Наставна тема: | ЕВРОПА И СВЕТ У ДРУГОЈ ПОЛОВИНИ XIX ВЕКА | |
| Наставна јединица: | УЈЕДИЊЕЊЕ ИТАЛИЈЕ И УЈЕДИЊЕЊЕ НЕМАЧКЕ | |
| Тип часа: | Обрада | |
| Циљ часа: | Усвајање знања о процесу уједињења Италије и процесу уједињења Немачке | |
| Очекивани исходи: | На крају часа ученици ће бити у стању да:   * опишу ток уједињења Италије и ток уједињења Немачке * објасне улогу водећих личности | |
| Облик рада: | Фронтални, групни, индивидуални рад, групни рад | |
| Наставне методе: | Монолошко-дијалошка, текстуална метода, илустративна метода | |
| Наставна средства: | Уџбеник, табла, папири (хамер), фломастери | |
| Међупредметне компетенције: | Компетенција за учење, комуникација, сарадња, рад са подацима и информацијама, естетичка компетенција | |
| **ВРЕМЕНСКА СТРУКТУРА ЧАСА (ТОК ЧАСА)** | | |
| **Уводни део (10 минута):**  Наставник пише наслов нове наставне јединице на табли и истиче циљ часа. Затим позива ученике да прочитају питања која су на претходном часу записали. Наставник подсећа да су се одговори налазили у повезницама. Најпре четири питања чита представник прве групе. Остали ученици одговарају. Онда питања читају ученици друге групе а остали одговарају јављајући се добровољно. И тако редом док не заврши и пета група. Када заврше са питањима и одговорима наставник похваљује групу која је била најуспешнија у прецизној формулацији питања и појединце који су се истакли у давању одговора.  **Главни део (30 минута):**  Наставник затим за обраду нове наставне јединице дели ученике на 4 групе. Објашњава им начин рада, даје задатке и потребан материјал.  **Прва и друга група** читају одељак лекције *Уједињење Италије* на страни 93-95 у уџбенику, а након тога прва група прави мапу ума, а друга група записује тезе из прочитаног одељка.  **Трећа и четврта група** читају одељак лекције *Уједињење Немачке* на страни 95-97 у уџбенику. Када прочитају трећа група прави мапу ума, а четврта записује тезе из прочитаног одељка.  Групе ученика раде на својим задацима, а наставник их обилази, прати њихов рад и помаже по потреби. Када заврше ученици прве групе презентују и објашњавају своју мапу ума о уједињењу Италије. Затим представник друге групе на табли записује тезе које су забележили из овог одељка а остали ученици преписују у своје свеске. Потом представници треће групе презентују мапу ума о уједињењу Немачке и на крају представник четвте групе преписује на табли тезе које су они записали, а остали ученици их преписују.  **Завршни део (5 минута):**  Наставник најављује следећи час утврђивање последње две обрађене лекције кроз презентације које ће ученици сами направити.  Даје инструкције за рад код куће: ученици остају у истим групама као на овом часу, свака група добија по једну тему за израду презентације. Истражују о теми из писаних извора које пронађу у школској библиотеци или са интернет сајтова. На крају сваке презентације обавезно припремити кратка питања за остале ученике. Наставник даје додатна упуства за одабир литературе, интернет страница, као и за начин израде и изглед презентације.  Теме за презентације ученика:   1. Краљица Викторија и „пролеће народа“ 2. Луј Наполеон Бонапарта 3. Два човека са истим именом и циљем: Ђузепе Мацини и Ђузепе Гарибалди (и њихова улога у стварању модерне Италије) 4. Гвоздени канцелар – Бизмарк (и његова улога у стварању Другог Немачког царства) | | |
| **ЗАПАЖАЊА О ЧАСУ И САМОЕВАЛУАЦИЈА** | | |
| Проблеми који су настали и како су решени: | | |
| Следећи пут ћу променити/другачије урадити: | | |
| Општа запажања: | | |