|  |  |  |
| --- | --- | --- |
| ПРЕДМЕТ: **ИСТОРИЈА** | | |
| УЏБЕНИК: **Историја за 7. разред ОШ** | | ИЗДАВАЧ: **ДатаСтатус** |
| НАСТАВНИК**:** | |  |
| ЧАС БРОЈ**: 03** | ОДЕЉЕЊЕ**:** | ДАТУМ**:** |
| Наставна тема: | ОСНОВИ ПРОУЧАВАЊА ПРОШЛОСТИ | |
| Наставна јединица: | ОПШТЕ КАРАКТЕРИСТИКЕ НОВОГ ВЕКА ОД ИНДУСТРИЈСКЕ РЕВОЛУЦИЈЕ ДО КРАЈА ПРВОГ СВЕТСКОГ РАТА | |
| Тип часа: | Обрада | |
| Циљ часа: | Упознавање ученика са основним карактеристикама позног новог века хронологијом најважнијих догађаја, историјским прекретницама и важним личностима. | |
| Очекивани исходи: | На крају часа ученици ће бити у стању да:   * објасне појам позног новог века, * наведу кључне историјске прекретнице које означавају почетак и крај раног и позног новог века, * наведу основне разлике између ова два периода, * опишу основне одлике наведених периода, * повежу раније стечена знања о периодизацији прошлости са новоусвојеним знањима, * тумаче карактеристичне историјске информације дате у форми табеле и графикона. | |
| Облик рада: | Фронтални, индивидуални рад | |
| Наставне методе: | Монолошко-дијалошка метода | |
| Наставна средства: | Уџбеник, табла | |
| Међупредметне компетенције: | Компетенција за учење, комуникација и сарадња | |
| **ВРЕМЕНСКА СТРУКТУРА ЧАСА (ТОК ЧАСА)** | | |
| **Уводни део (10 минута):**  Наставник ученицима даје на увид иницијалне тестове које су радили на претходном часу. Саопштава им свој утисак и процену усвојених знања и вештина. Наглашава која су питања добро, а која лоше урађена на нивоу одељења и на шта треба обратити нарочиту пажњу ове школске године.  Даје ученицима препоруке за даље напредовање, уз кратак коментар о томе колико је њихова самопроцена била реална. Наставник најављује наставну јединицу која ће бити обрађена на овом часу и бележи њен наслов на табли.  Наставник поставља питања:   * На које периоде је подељена историја? * Које смо периоде учили у петом и шестом разреду? * Зашто се XV век назива модерно доба?   Наставник пита оне ученике који се јаве.  **Главни део (25 минута):**  Наставник црта временску ленту новог века на табли и у њој обележава године 1492, 1769, 1918. и објашњава који су догађаји обележили те године. Позива ученике да нацртају временску ленту у свеску и са табле препишу године које су забележене. Уз ове године треба да упишу кључне догађаје које су чули у току објашњавања наставника. Ученици цртају ленту и дописују потребно, а наставник прати њихов рад.  Наставник даље објашњава хронолошке оквире новог века и позива ученике да погледају табелу Периодизација новог века, на страни 6, у уџбенику. Саопштава да је покрет хуманизма и ренесансе променио је начин размишљања, а реформација коју је започео Мартин Лутер довела је до сукоба унутар католичке цркве. Од открића парне машине долази до наглих промена у друштву, које су изазвале талас револуција у читавој Европи. Као последица тога, укида се феудализам, а успостављају се нови – капиталистички односи. Европске државе све више јачају, борећи се за колоније, а као резултат борби долази до Првог светског рата.  Наставник поставља следећа питања:   * На које периоде се дели нови век? * Шта је прекретница? * Којим догађајем почиње прединдустријско доба? * Којим догађајем почиње индустријско доба?   Потом објашњава просторни оквир индустријског доба који обухвата читав свет, а не само Средоземље, као што је био случај у средњем веку. Тражи од ученика да погледају карту „Британска мапа света“ , на страни 6, у уџбенику и прочитају питања поред ње. Затим тражи од ученика који се добровољно јаве да наброје континенте на којима је Британија имала колоније и да кажу колики је био њен утицај и образложе своје мишљење.  **Завршни део (10 минута):**  Наставник ученицима поставља питања која се налазе у уџбенику на страни 8 у одељку „Провери своје знање“. Ученици ће на питања одговарати усмено јављајући се дизањем руке. | | |
| **ЗАПАЖАЊА О ЧАСУ И САМОЕВАЛУАЦИЈА** | | |
| Проблеми који су настали и како су решени: | | |
| Следећи пут ћу променити/другачије урадити: | | |
| Општа запажања: | | |