|  |  |  |
| --- | --- | --- |
| ПРЕДМЕТ: **ИСТОРИЈА** | | |
| УЏБЕНИК: **Историја за 7. разред ОШ** | | ИЗДАВАЧ: **ДатаСтатус** |
| НАСТАВНИК**:** | |  |
| ЧАС БРОЈ**: 56** | ОДЕЉЕЊЕ**:** | ДАТУМ**:** |
| Наставна тема: | ЕВРОПА, СВЕТ И СРБИЈА НА ПОЧЕТКУ ВЕКА | |
| Наставна јединица: | КРАЉЕВИНА СРБИЈА ОД МАЈСКОГ ПРЕВРАТА ДО БАЛКАНСКИХ РАТОВА И ЦРНА ГОРА НА ПОЧЕТКУ XX ВЕКА | |
| Тип часа: | Утврђивање | |
| Циљ часа: | Утврђивање знања о Краљевини Србији од Мајског преврата до Балканских ратова и о Црној Гори на почетку XX века | |
| Очекивани исходи: | На крају часа ученици ће бити у стању да:   * објасне до каквих је промена дошло у Краљевини Србији после Мајског преврата, * наведу и објасне промене на унутрашњем и спољнополитичком плану и Србији и Црној Гори, * разумеју улогу важних личности, * тумаче специфичне историјске изворе, * процене зање друга из клупе. | |
| Облик рада: | Фронтални , индивидуални и рад у пару | |
| Наставне методе: | Монолошко-дијалошка метода, решавање проблема | |
| Наставна средства: | Уџбеник, табла, припремљена питања наставника | |
| Међупредметне компетенције | Компетенција за учење, комуникација и сарадња | |
| **ВРЕМЕНСКА СТРУКТУРА ЧАСА (ТОК ЧАСА)** | | |
| **Уводни део (5 минута):**  Наставник истиче циљ часа и најављује рад у пару. Ученици који седе заједно у клупи су пар. Сваком ученику наставник даје да извуче папирић на коме је написано једно питање. Сви ученици имају задатак да размисле и формулишу одговор на своје питање, а затим се међусобно испитују у паровима.  **Главни део (35 минута):**  Ученици извлаче питања, смишљају одговор на њега, а онда редом по клупама сваки ученик гласно чита своје питање свом пару који гласно одговара. Ученик који је читао питање процењује знање свог пара; и тако редом сви парови одговарају.  Наставник прати и исправља, по потреби. Уколико неко од ученика не зна одговор на питање које је извукао, може да га замени са другим папирићем.    Питања која је наставник припремио на папирићима:   1. Ко је владао пре Перта I Карађорђевића Србијом? 2. Наведи године владавине краља Петра I Карађорђевића. 3. Како је Петар I дошао на престо? 4. Ко је Драгутин Димитријевић Апис? 5. Наведи политичке странке у Србији почетком XX века. 6. Шта је парламентаризам? 7. Ко је учествовао у Царинском рату и како се он завршио? 8. Када је извршена анексија Босне и Херцеговине и како је Србија реаговала? 9. Опиши привредни живот у Србији од 1903. године. 10. Наведи године владавине Николе Петровића. 11. Када је Црна Гора добила први устав у XX веку? 12. Наведи политичке странке у Црној Гори? 13. После ког догађаја су се променили односи између Црне Горе и Аустроугарске? 14. Какви су били односи између Србије и Црне Горе? 15. Које је надимке или псеудониме носио краљ Петар I? 16. Где се налази маузолеј Карађорђевића и ко га је подигао? 17. Када и где је уприличено крунисање краља Петра I? 18. Каква је била улога Стојана Новаковића у Анексионој кризи? 19. Због чега је настала концентрациона влада у Србији? 20. Када се развија прехрамбена индустрија у Србији? 21. Како се доноси октроисани устав? 22. Како се влада аутократски? 23. Опиши како је текао развој школства у Црној Гори. 24. Како је књаз Никола прославио 50. година владавине? 25. Наведи родбинске односе Карађорђевића и Петровић Његоша. 26. Зашто је краљ Петар I миропомазан у Жичи? 27. Краљ Петар I гледао је документарни филм о њему. О ком филму је реч и ко су аутори? 28. Кад је прорадио први трамвај у Београду и на којој релацији? 29. Кад је у Србији изведен први лет авионом и ко га је извео? 30. Књаз Никола волео је књижевност и бавио се писањем поезије. Наведи неко његово дело. 31. Кад је успостављен железнички саобраћај у Црној Гори и на којој релацији? 32. Ко је у време Бомбашке афере владао Србијом?   **Завршни део (5 минута):**  Наставник пита ученике колико им се допада овакав начин рада и колико су научили. Ученици износе своја мишљења и коментаришу. | | |
| **ЗАПАЖАЊА О ЧАСУ И САМОЕВАЛУАЦИЈА** | | |
| Проблеми који су настали и како су решени: | | |
| Следећи пут ћу променити/другачије урадити: | | |
| Општа запажања: | | |