|  |  |  |
| --- | --- | --- |
| ПРЕДМЕТ: **ИСТОРИЈА** | | |
| УЏБЕНИК: **Историја за 7. разред ОШ** | | ИЗДАВАЧ: **ДатаСтатус** |
| НАСТАВНИК**:** | |  |
| ЧАС БРОЈ**: 24** | ОДЕЉЕЊЕ**:** | ДАТУМ**:** |
| Наставна тема: | СРПСКЕ ДРЖАВЕ И НАРОД ДО СРЕДИНЕ XIX ВЕКА | |
| Наставна јединица: | ДОБА УСТАВОБРАНИТЕЉА | |
| Тип часа: | Обрада | |
| Циљ часа: | Стицање знања о владавини Александра Карађорђевића и уставобранитељима | |
| Очекивани исходи: | На крају часа ученици ће бити у стању да:   * објасне улогу уставобранитеља у историји Србије XIX века * наведу карактеристике унутрашње политике кнеза Александра * наведу културне и државне институције из доба уставобранитеља * објасне спољну политику Србије овог периода и значај Илије Гарашанина * објасне разлоге пада кнеза Александра Карађорђевића | |
| Облик рада: | Фронтални и индивидуални рад | |
| Наставне методе: | Монолошко-дијалошка и текстуална метода | |
| Наставна средства: | Уџбеник, табла | |
| Међупредметне компетенције: | Компетенција за учење, комуникација и сарадња | |
| **ВРЕМЕНСКА СТРУКТУРА ЧАСА (ТОК ЧАСА)** | | |
| **Уводни део (5 минута):**  Наставник пише на табли наслов наставне јединице и поставља следећа питања ученицима:   * На који начин Турски устав доводи до абдикације кнеза Милоша Обреновића? * Где одлази кнез Милош након повлачења са престола? * Шта бране уставобранитељи и зашто?   **Главни део (30 минута):**  Наставник објашњава да је доба уставобранитеља период у модерној историји Србије од 1842. до 1858. године. Тада је на власти био кнез Александар Карађорђевић, који је био у сенци моћних уставобранитеља – Томе Вучића Перишића, Аврама Петронијевића, Илије Гарашанина и других. То је био период јачања Србије како на унутрашњем, тако и на спољнополитичком плану. У ово периоду напредују култура, просвета, индустрија, уводе се многе грађанске слободе. Србија тежи за ослобођењем простора на југу и за уједињењем свих територија на којима живе Срби. Тада настаје и важан национални програм – *Начертаније*, који је написао Илија Гарашанин.  Наставник позива једног ученика да наглас прочита **Историјски извор** *Грађански законик о приватној својини,* на страни 76 у уџбенику, а затим и **Историјски извор** *Начертаније*, на страни 78 уџбеника. Када заврши наставник поставља следећа питања:   * На који је начин Грађански законик штитио приватну својину у Србији? * Шта је била основна идеја у Начертанију? * Каква су предвиђања Илије Гарашанина уколико Србија не буде водила политику према овом програму?   Ученици одговарају и анализирају изворе. Затим наставник истиче да су уставобранитељи велику пажњу посвећивали музејској делатности и поставља питања:   * Због чега је оснивање музеја важно за једну државу и њен народ? * Које сте музеје посетили, и шта сте у њима видели од значаја за националну историју?   Наставник обавештава ученике да у данашње време многи музеји могу да се посете виртуелно и упућује их на различите веб-странице музеја, које могу код куће да пронађу на интернету.  На крају наставник саопштава да се ствара јака опозиција против Александра Карађорђевића, због његовог недовољног ауторитета. Јачају присталице Обреновића који ће на Светоандрејској скупштини сменити кнеза Александра и вратити Обреновиће на власт. У току предавања наставник пише тезе на табли, а ученици преписују.  *Изглед табле*:  ДОБА УСТАВОБРАНИТЕЉА 1842-1858. године   * 1842. године - Буна Томе Вучића Перишића * Кнез Александар Карађорђевић * 1844. године - Грађански законик – Јован Хаџић * Развој индустрије – Тополивница у Крагујевцу * Развој културних и образовних институција – музеји, библиотеке, високе школе * 1844. године - Начертаније – Илија Гарашанин * 1853-1856. године - Кримски рат између Русије и Турске – Србија је неутрална * 1858. године - Светоандрејска скупштина   **Завршни део (10 минута):**  Ученици одговарају усмено на питања из одељака „*Провери своје знање*“, на страни 79 у уџбенику.  Наставник позива четири ученика да прочитају по једну кључну реч на крају лекције. | | |
| **ЗАПАЖАЊА О ЧАСУ И САМОЕВАЛУАЦИЈА** | | |
| Проблеми који су настали и како су решени: | | |
| Следећи пут ћу променити/другачије урадити: | | |
| Општа запажања: | | |