|  |  |  |
| --- | --- | --- |
| ПРЕДМЕТ: **ИСТОРИЈА** | | |
| УЏБЕНИК: **Историја за 7. разред ОШ** | | ИЗДАВАЧ: **ДатаСтатус** |
| НАСТАВНИК**:** | |  |
| ЧАС БРОЈ**: 01** | ОДЕЉЕЊЕ**:** | ДАТУМ**:** |
| Наставна тема: | ОСНОВИ ПРОУЧАВАЊА ПРОШЛОСТИ | |
| Наставна јединица: | УВОД У НАСТАВУ: УПОЗНАВАЊЕ УЧЕНИКА СА НАСТАВНИМ ПЛАНОМ ЗА СЕДМИ РАЗРЕД И УЏБЕНИКОМ | |
| Тип часа: | Утврђивање | |
| Циљ часа: | Упознавање ученика са уџбеником и садржајем плана и програма наставе историје за седми разред основне школе и обнављање кључних знања усвојених у шестом разреду | |
| Очекивани исходи: | На крају часа ученици ће бити у стању да:   * уоче који се захтеви очекују од њих у току школске године, * процене своја претходно усвојена знања, * објасне и опишу основне појмове и догађаје који су изучавани у шестом разреду, а који су прописани наставним планом и програмом. | |
| Облик рада: | Фронтални, индивидуални рад | |
| Наставне методе: | Монолошко-дијалошка метода | |
| Наставна средства: | Уџбеник, табла, компјутер, пројектор | |
| Међупредметне компетенције: | Компетенција за учење, комуникација и сарадња | |
| **ВРЕМЕНСКА СТРУКТУРА ЧАСА (ТОК ЧАСА)** | | |
| **Уводни део (10 минута):**  Наставник разговара са ученицима шта ће учити на часовима историје током седмог разреда. Представља ученицима уџбеник и објашњава редослед тема и лекција.  **Главни део (30 минута):**  Наставник пројектује на табли кључне појмове и речи из градива шестог разреда. Дели ученицима папириће са бројевима од 1 до 30 и објашњава да је задатак сваког ученика да појам који се налази на табли под редним бројем који је извукао дефинише и што прецизније објасни. Дефиниције треба да запишу у свеске. Пожељно је записати године, личности или догађаје да би објашњења била потпунија. Саопштава да за рад имају 5 минута.  Ученици пишу, а наставник прати њихов рад и помаже им уколико је то потребно. Када заврше позива редом ученике да прочитају шта су записали у свеске. Најпре позива ученика који је извукао број 1, затим број 2 и тако редом док последњи ученик не прочита записану дефиницију.  Ученици могу да допуне објашњења својих другова или да исправе нетачан одговор.  КЉУЧНИ ПОЈМОВИ ИЗ ГРАДИВА ШЕСТОГ РАЗРЕДА:   1. Средњи век 2. Велика сеоба народа 3. Христијанизација 4. Велики раскол 5. Франачка 6. Каролиншки препород 7. Византија 8. Ислам 9. Хиџра 10. Вазални односи 11. Феудално друштво 12. Сеобе Словена 13. Дукља и Рашка 14. Глагоњица и ћирилица 15. Крсташки ратови 16. Романика и готика 17. Државни сабор 18. Немањићи – проглашење краљевине и царства 19. Аутокефалност и српска архиепископија и патријаршија 20. Битка код Велбужда и битка на Марици 21. Себри 22. Косовски бој 23. Српска деспотовина 24. Научна револуција 25. Мануфактура 26. Велика географска открића 27. Хуманизам и ренесанса 28. Реформација и противреформација 29. Апсолутистичка монархија 30. Исламизација   **Завршни део (5 минута):**  Наставник похваљује све ученике, а посебно оне који су се истакли давањем најпрецизијих и најпотпунијих одговора, а осталим ученицима указује на грешке. Најављује да ће наредни час радити иницијални тест и да је потребно да се код куће подсете прошлогодишњег градива. | | |
| **ЗАПАЖАЊА О ЧАСУ И САМОЕВАЛУАЦИЈА** | | |
| Проблеми који су настали и како су решени: | | |
| Следећи пут ћу променити/другачије урадити: | | |
| Општа запажања: | | |