|  |  |  |
| --- | --- | --- |
| ПРЕДМЕТ: **ИСТОРИЈА** | | |
| УЏБЕНИК: **Историја за 7. разред ОШ** | | ИЗДАВАЧ: **ДатаСтатус** |
| НАСТАВНИК**:** | |  |
| ЧАС БРОЈ**: 35** | ОДЕЉЕЊЕ**:** | ДАТУМ**:** |
| Наставна тема: | ЕВРОПА И СВЕТ У ДРУГОЈ ПОЛОВИНИ XIX ВЕКА | |
| Наставна јединица: | БАЛКАНСКИ НАРОДИ И ИСТОЧНО ПИТАЊЕ У ДРУГОЈ ПОЛОВИНИ XIX ВЕКА | |
| Тип часа: | Обрада | |
| Циљ часа: | Стицање знања о Балканским народима и њиховој улози у решавању Источног питања у другој половини XIX века | |
| Очекивани исходи: | На крају часа ученици ће бити у стању да:   * објасне учешће великих сила у Источном питању * разумеју узрок и последице Кримског рата * покажу на карти територијалне промене на Балкану настале након Берлинског конгреса | |
| Облик рада: | Фронтални и индивидуални рад | |
| Наставне методе: | Монолошко-дијалошка и демонстративна метода | |
| Наставна средства: | Уџбеник, табла, зидна географска карта Европе | |
| Међупредметне компетенције: | Компетенција за учење, комуникација и сарадња | |
| **ВРЕМЕНСКА СТРУКТУРА ЧАСА (ТОК ЧАСА)** | | |
| **Уводни део (10 минута):**  Наставник истиче циљ часа, пише наслов наставне јединице на табли и поставља следећа питања ученицима:   * Како је завршен Први српски устанак? * Када је Грчка стекла независност?   **Главни део (25 минута):**  Наставник објашњава да се Источно питање односи на питање опстанка Османског царства на Балкану. Отворено је Кучук-Кајнарџијским миром 1774, а затворено и решено 1913. године кад су Османлије напустиле Балканско полуострво. У току Источног питања, вођени су многи ратови, у којима су учествовале велике силе, као и балкански народи.  Наставник објашњава ученицима узроке и значај Кримског рата (1853-1856) између Русије и Османског царства, који је представљао важну фазу у решавању Источног питања. Заинтересованост великих сила за овај рат била је велика: Француској, Великој Британији и Пијемонту не одговара јачање Русије на Балкану и оне помажу Турској. Највећа лука и град на Криму – Севастопољ, дуго је држан под опсадом. Рат се завршио поразом Русије и склапањем мира у Паризу 1856. године. Русији је смањен утицај у решавању Источног питања.  Једну од последњих фаза Источног питања представља Источна криза (1875-1878), када се Србија и Црна Гора, уз помоћ Русије боре против Османлија. Мир је склопљен у Сан Стефану, недалеко од Истанбула, у марту 1878. године. У намери да контролише цео Балкан, Русија је створила Велику Бугарску, под својим покровитељством. Због тога су се друге велике силе побуниле и затражиле измену одредби овог мира, па је у јуну 1878. године одржан конгрес у Берлину. Одлуке овог конгреса измениле су границе многих балканских држава, јер су добиле независност и територијално проширење.  Наставник у току објашњавања показује на зидној географској карти Европе промену територија и проширења појединих држава у току Источног питања и записује појмове и тезе на табли, а ученици прате показивање наставника на карти и преписују тезе у своје свеске.  *Изглед табле:*  **БАЛКАНСКИ НАРОДИ И ИСТОЧНО ПИТАЊЕ У ДРУГОЈ ПОЛОВИНИ XIX ВЕКА**   * Кримски рат (1853-1856) * Мир у Паризу 1856. године * Румуни и Бугари у борби за ослобођење од турске власти * Велика источна криза (1875-1878) * Мир у Сан-Стефану * Конгрес у Берлину * Србија и Црна Гора добијају независност и територијално проширење   **Завршни део (10 минута):**  Наставник позива неколико ученика да усмено одговоре на питања из одељка „*Провери своје знање*“ на страни 102 у уџбенику. | | |
| **ЗАПАЖАЊА О ЧАСУ И САМОЕВАЛУАЦИЈА** | | |
| Проблеми који су настали и како су решени: | | |
| Следећи пут ћу променити/другачије урадити: | | |
| Општа запажања: | | |