|  |  |  |
| --- | --- | --- |
| ПРЕДМЕТ: **ИСТОРИЈА** | | |
| УЏБЕНИК: **Историја за 7. разред ОШ** | | ИЗДАВАЧ: **ДатаСтатус** |
| НАСТАВНИК**:** | |  |
| ЧАС БРОЈ**: 62** | ОДЕЉЕЊЕ**:** | ДАТУМ**:** |
| Наставна тема: | ЕВРОПА, СВЕТ И СРБИЈА У ВЕЛИКОМ РАТУ | |
| Наставна јединица: | ПОЧЕТАК ПРВОГ СВЕТСКОГ РАТА И РАТНЕ ОПЕРАЦИЈЕ 1914 – 1916. ГОДИНЕ | |
| Тип часа: | Обрада | |
| Циљ часа: | Стицање знања о Првом светском рату и ратним операцијама од 1914. до 1916. године | |
| Очекивани исходи: | На крају часа ученици ће бити у стању да:   * наведу узроке и повод за избијање Првог светског рата, * именују најзначајније личности из опште историје, * наведу најважније догађаје и битке, * пронађу на географској карти места важних сукоба, * читају и користе табеле. | |
| Облик рада: | Фронтални, индивидуални рад | |
| Наставне методе: | Монолошко-дијалошка метода, демонстративна | |
| Наставна средства: | Уџбеник, табла, географска карта Европе, припремљена табела, компјутер, пројектор | |
| Међупредметне компетенције | Компетенција за учење, комуникација и сарадња | |
| **ВРЕМЕНСКА СТРУКТУРА ЧАСА (ТОК ЧАСА)** | | |
| **Уводни део (10 минута):**  Наставник на таблу лепи папир на који су претходног часа ученици унели очекиване оцене на тесту знања, а затим дели оцењене тестове.  Заједнички, кратко анализирају резултате, дискутују, процењују шта им је било најтеже, а шта најлакше и упоређују очекиване оцене са оним које су добили на тесту.  **Главни део (30 минута):**  Наставник најављује нову област и пише наслов наставне јединице на табли.  Поставља питање:   * Који војнополитички савези су формирани крајем XIX и почетком XX века и које државе су их чиниле?   Ученици одговарају.  Наставник објашњава како су супротстављени интереси Антанте и Централних сила прерасли у оружани сукоб. Повод за почетак рата био је атентат у Сарајеву, а месец дана касније Аустроугарска објављује рат Србији. Убрзо се цела Европа укључила у сукоб и ратује се на Западном, Источном, Балканском, а касније и на Солунском фронту. Антанта склапа Лондонски уговор са Италијом, по коме она улази у рат на њиховој страни. Напредак наоружања све је већи – уводе се тенкови, авиони, бојни отрови.  Наставник показује места великих битака – Марна, Верден, Сома, Таненберг, Мазурска језера на зидној географској карти Европе.  Наставник у току излагања пише тезе на табли, а ученици преписују.  ИЗГЛЕД ТАБЛЕ:   * Узрок рата - супротстављени интереси великих европских сила * Повод за почетак рата – Сарајевски атентат * Војни савези – Антанта и Централне силе * Лондонски уговор 1915. Године * Најважније битке - Марна, Верден, Сома, Таненберг, Мазурска језера * Нова ратна техника и наоружање   Наставник пројектује припремљену табелу и позива ученике да је прецртају у свеску и упишу потребне податке о важним биткама и догађајима за дату годину и фронт, које пронађу у лекцији. Ученици прецртавају табелу, договарају се у вези података и попуњавају је, наставник прати рад ученика.  Наставник обавештава ученике да ће исту табелу завршити у току наредних часова, уписивањем података за Балкански и Солунски фронт.  ТАБЕЛА:   |  |  |  |  |  |  | | --- | --- | --- | --- | --- | --- | | **ФРОНТОВИ** | **1914.** | **1915.** | **1916.** | **1917.** | **1918.** | | ЗАПАДНИ |  |  |  |  |  | | ИСТОЧНИ |  |  |  |  |  | | БАЛКАНСКИ |  |  |  |  |  | | СОЛУНСКИ |  |  |  |  |  |   **Завршни део (5 минута):**  Наставник поставља питање:   * Где су се простирали фронтови настали у Првом светском рату?   Ученик који се јави одговара и показује на географској карти Европе.  Наставник прозива другог ученика, да прочита записано из табеле, хронолошким редом.  Прозвани ученик чита, а остали слушају и прате записано у својим табелама, допуњују и исправљају по потреби. | | |
| **ЗАПАЖАЊА О ЧАСУ И САМОЕВАЛУАЦИЈА** | | |
| Проблеми који су настали и како су решени: | | |
| Следећи пут ћу променити/другачије урадити: | | |
| Општа запажања: | | |