|  |  |  |
| --- | --- | --- |
| ПРЕДМЕТ: **ИСТОРИЈА** | | |
| УЏБЕНИК: **Историја за 7. разред ОШ** | | ИЗДАВАЧ: **ДатаСтатус** |
| НАСТАВНИК**:** | |  |
| ЧАС БРОЈ**: 12** | ОДЕЉЕЊЕ**:** | ДАТУМ**:** |
| Наставна тема: | ЕВРОПА И СВЕТ ОД ИНДУСТРИЈСКЕ РЕВОЛУЦИЈЕ ДО СРЕДИНЕ XIX ВЕКА | |
| Наставна јединица: | НАПОЛЕОНОВО ДОБА | |
| Тип часа: | Обрада | |
| Циљ часа: | Упознавање ученика са Наполеоновим доласком на власт и ратовима које је водио. | |
| Очекивани исходи: | На крају часа ученици ће бити у стању да:   * опишу укратко Наполеонову биографију * објасне његово уздизање од чина генерала до цара * наведу хронолошким редоследом Наполеонове војне походе и објасне узроке његовог пада * протумаче историјске изворе дате у уџбенику * покажу на карти државе које је Наполеон освојио, као и места најважнијих битака | |
| Облик рада: | Фронтални и индивидуални рад | |
| Наставне методе: | Монолошко-дијалошка метода, демонстративна | |
| Наставна средства: | Уџбеник, табла, зидна географска карта Европе | |
| Међупредметне компетенције: | Компетенција за учење, комуникација | |
| **ВРЕМЕНСКА СТРУКТУРА ЧАСА (ТОК ЧАСА)** | | |
| **Уводни део (5 минута):**  Наставник истиче циљ часа и пише наслов лекције на табли. Указује да је ова наставна јединица повезана са Француском револуцијом и подсећа ученике на основне информације потребне за разумевање ове лекције.  **Главни део (35 минута):**  Наставник објашњава и излаже лекцију хронолошким редом, наглашавајући кључне догађаје. Објашњава редом сваки одељак лекције:   * **Долазак Наполеона на власт:** владавину Директоријума, поход против Аустрије и мир у Кампоформију, експедицију у Египат. * **Од генерала до цара:** државни удар и увођење Конзулата, промену Устава и Наполеоново крунисање за цара 1804. године. * **Наполеонова унутрашња политика:** успостављање диктатуре, доношење Грађанског законика, реформу војске. * **Наполеонови ратови:** Сукоб са Великом Британијом код Трафалгара и континенталну блокаду; битку код Аустерлица против Аустрије и Русије, мир са Русима у Тилзиту; поход на Русију и битка код Бородина, повлачење из Русије. * **Крај Наполеонове владавине:** пораз Наполеона код Лајпцига, свргавање са власти и прогон на Елбу; бекство са Елбе и власт од сто дана, битку код Ватерлоа и коначни пад Наполеона, прогон на острво Света Јелена, где Наполеон умире шест година касније.   Наставник показује на зидној географској карти Европе правце Наполеонових похода и места битака, а ученици то прате на карти у уџбенику, на страни 41 и проналазе оно што наставник покаже. Наставник пише на табли питања у вези са лекцијом и даје задатак ученицима да одговоре напишу у свеску. Ученици писмено одговарају на дата питања, наставник их обилази и помаже, по потреби.   * Како је Наполеон дошао на власт? * Како је текао његов војни успон? * На који начин је спроводио унутрашњу политику? * Против којих је држава ратовао и колико успешно? * Какав је исход континенталне блокаде? * Који су последњи Наполеонови порази?   Наставник прозива једног ученика да прочита одговор на прво питање, следећег ученика да прочита одговор на друго питање и тако редом, а остали ученици проверавају записано и исправљају уколико је потребно.  **Завршни део (5 минута):**  Наставник задаје ученицима домаћи задатак: да одговоре у свеску на питања из одељка „Провери своје знање“, на страни 44 у уџбенику. Саопштава ученицима да ће на наредном часу обрађивати тему *Европа после Наполеонових ратова*. | | |
| **ЗАПАЖАЊА О ЧАСУ И САМОЕВАЛУАЦИЈА** | | |
| Проблеми који су настали и како су решени: | | |
| Следећи пут ћу променити/другачије урадити: | | |
| Општа запажања: | | |