|  |  |  |
| --- | --- | --- |
| ПРЕДМЕТ: **ИСТОРИЈА** | | |
| УЏБЕНИК: **Историја за 7. разред ОШ** | | ИЗДАВАЧ: **ДатаСтатус** |
| НАСТАВНИК**:** | |  |
| ЧАС БРОЈ**: 06** | ОДЕЉЕЊЕ**:** | ДАТУМ**:** |
| Наставна тема: | ЕВРОПА И СВЕТ ОД ИНДУСТРИЈСКЕ РЕВОЛУЦИЈЕ ДО СРЕДИНЕ XIX ВЕКА | |
| Наставна јединица: | ИНДУСТРИЈСКА РЕВОЛУЦИЈА | |
| Тип часа: | Обрада | |
| Циљ часа: | Усвајање нових знања о индустријској револуцији и друштвеним променама које настају као њена последица | |
| Очекивани исходи: | На крају часа ученици ће бити у стању да:   * наведу изуме и њихове ствараоце * опишу нов начин производње и развој индустрије * разумеју промене у друштвеном животу * објасне како је индустријска револуција утицала на развој радничке класе | |
| Облик рада: | Фронтални, индивидуални, групни рад | |
| Наставне методе: | Монолошко-дијалошка, демонстративна метода, решавање проблема | |
| Наставна средства: | Уџбеник, табла | |
| Међупредметне компетенције: | Компетенција за учење, комуникација и сарадња | |
| **ВРЕМЕНСКА СТРУКТУРА ЧАСА (ТОК ЧАСА)** | | |
| **Уводни део (10 минута):**  Наставник подсећа ученике на градиво 6. разреда о подели рада у мануфактурама у XV и XVI веку.  Поставља питања, а ученици одговарају усмено:   * Које су основне карктеристике мануфактуре? * Због чега се јавља такав начин рада? * Шта је индустрија и на које гране се дели? * Шта је револуција?   Наставник им помаже и даје ученицима додатна појашњења.  **Главни део (30 минута):**  Наставник објашњава како је почела индустријска револуција, саопштава да је први већи напредак забележен у текстилној индустрији и наводи изуме и њихову примену. Упућује ученике на слику парне машине на страни 17 у уџбенику и слику парне локомотиве у *Историјском извору*, на страни 18 и објашњава како је парна машина утицала на развој саобраћаја. Конструисан је и први пароброд, што доводи до наглог развоја поморске трговине. Пита затим ученике у чему је разлика између каравеле и пароброда.  Наставник наглашава до каквих је све друштвених промена дошло након индустријске револуције, и саопштава које су њене позитивне а које негативне последице.  Наставник црта табелу на табли и дели ученике на 4 групе. Свака група добија задатак да нацрта исту табелу у свеску и да потом попуни по једну колону у њој присећајући се излагања и објашњења наставника. Наставник тражи да размене мишљења и да се договоре шта ће записати. Тражи и да запишу што више онога што су чули на часу и само ако је неопходно да се послуже уџбеником да би довршили задатак.  Ученици цртају и попуњавају табелу, а наставник проверава тачност записаних података. Групе затим бирају свог представника који ће у табелу на табли уписати податке у колону коју је попунила њихова група. Представници група излазе редом и попуњавају табелу уз објашњења, а остали ученици слушају и преписују у свеску оне колоне које им недостају.   |  |  |  |  | | --- | --- | --- | --- | | **ИНДУСТРИЈСКА РЕВОЛУЦИЈА** | | | | | ПРОНАЛАЗАЧИ И ЊИХОВИ ИЗУМИ | ПРИВРЕДНЕ И ИНДУСТРИЈСКЕ ГРАНЕ КОЈЕ ЈАЧАЈУ | ПОЗИТИВНЕ ПРОМЕНЕ | НЕГАТИВНЕ ПРОМЕНЕ | |  |  |  |  |   **Завршни део (5 минута):**  Наставник поставља следећа питања ученицима:   * Знате ли неки модерни изум? * Какав је данас саобраћај? * Да ли је завршена ера индустријског развоја? * Имате ли неки лични изум и чему служи?   Наставник скреће ученицима пажњу на кључне речи на крају лекције. Прозива ученике да их прочитају наглас. Похваљује ученике и најављује да ће на наредном часу учити о политичким револуцијама. | | |
| **ЗАПАЖАЊА О ЧАСУ И САМОЕВАЛУАЦИЈА** | | |
| Проблеми који су настали и како су решени: | | |
| Следећи пут ћу променити/другачије урадити: | | |
| Општа запажања: | | |