|  |  |  |
| --- | --- | --- |
| ПРЕДМЕТ: **ИСТОРИЈА** | | |
| УЏБЕНИК: **Историја за 7. разред ОШ** | | ИЗДАВАЧ: **ДатаСтатус** |
| НАСТАВНИК**:** | |  |
| ЧАС БРОЈ**: 34** | ОДЕЉЕЊЕ**:** | ДАТУМ**:** |
| Наставна тема: | ЕВРОПА И СВЕТ У ДРУГОЈ ПОЛОВИНИ XIX ВЕКА | |
| Наставна јединица: | УСПОН САД И БОРБА ЗА КОЛОНИЈЕ | |
| Тип часа: | Обрада | |
| Циљ часа: | Стицање знања о грађанском рату у САД и борби великих сила за колоније | |
| Очекивани исходи: | На крају часа ученици ће бити у стању да:   * објасне узрок и последице грађанског рата у САД * наведу кључне догађаје и личности грађанског рата у САД * дефинишу појмове: аболиционстички покрет, резерват, Монроова доктрина, грађански рат * покажу на карти географске појмове везане за ширење територија САД у XIX веку * упореде територије и државно уређење у САД некад и данас | |
| Облик рада: | Фронтални, индивидуални и групни рад | |
| Наставне методе: | Монолошко-дијалошка, демонстративна и текстуална метода | |
| Наставна средства: | Уџбеник, табла, географска зидна карта света, рачунар, пројектор | |
| Међупредметне компетенције: | Компетенција за учење, комуникација и сарадња | |
| **ВРЕМЕНСКА СТРУКТУРА ЧАСА (ТОК ЧАСА)** | | |
| **Уводни део (5 минута):**  Наставник истиче циљ часа, пише наслов лекције на табли и поставља следећа питања ученицима:   * Када су САД постале независна држава и чије власти су се тада ослободиле? * Које државе почињу свој успон и јачање половином XIX века?   Наставник црта на табли табелу за асоцијацију или уколико постоје услови пројектује на платну. Ученици отварају поља асоцијације, откривају решење колона и коначно решење.    **Главни део (35 минута):**  Наставник објашњава ученицима успон САД током XIX века, показује споменути простор на зидној географској карти света. САД су у XIX веку привредно напредовале. Шириле су територију путем откупа или освајањем. Држава се развијала на унутрашњем плану захваљујући Монроовој доктрини. Ипак су биле присутне разлике између севера и југа земље, што је довело до грађанског рата. Рат је завршен победом севера и укидањем ропства.  За то време у Европи јачају велике силе, које се такмиче у стицању колонија, што је пробудило супротности између њих. Стварају се два савеза великих сила: Антанта и Централне силе.  Наставник пише тезе на табли (поднаслови у лекцији):   * Успон САД * Амерички грађански рат * Борба за колоније * Формирање савеза великих сила   Наставник дели ученике на четири групе и свакој додељује по једну тезу – одељак лекције. Задатак ученика је да на нивоу групе запишу најважније податке из свог одељка, користећи уџбеник. Ученици пишу, наставник проверава, помаже им уколико је потребно. Када заврше представници група читају записано. Један ученик из групе пише тезе на табли, а остали ученици слушају и записују у свеске. Наставник прати рад ученика.  Наставник упућује ученике да заједнички погледају историјску карту *Грађански рат у САД* на страни 105 у уџбенику. Наставник поставља питања у вези са картом:   * Пронађи на карти која је територијално највећа држава у Унији, а која у Конфедерацији. * Прочитај на карти које су робовласничке државе у саставу Уније. * Погледај карту и објасни због чега се разликује Јужна Каролина од осталих држава Конфедерације? * Који је савез држава обухватао већу површину – Север или Југ? * Да ли је више битака вођено на територији Уније или Конфедерације?   Ученици одговарају на питања, користећи карту из уџбеника.  **Завршни део (5 минута):**  Наставник поставља ученицима следећа питања:   * Да ли су данас САД велика сила? * Како се зове председник САД?   Затим позива неколико ученика да усмено одговоре на питања из одељка *„Провери своје знање“* на страни 110 уџбеника.  Наставник саопштава да ће следећег часа утврђивати ову лекцију кроз квиз знања. | | |
| **ЗАПАЖАЊА О ЧАСУ И САМОЕВАЛУАЦИЈА** | | |
| Проблеми који су настали и како су решени: | | |
| Следећи пут ћу променити/другачије урадити: | | |
| Општа запажања: | | |