|  |  |  |
| --- | --- | --- |
| ПРЕДМЕТ: **ИСТОРИЈА** | | |
| УЏБЕНИК: **Историја за 7. разред ОШ** | | ИЗДАВАЧ: **ДатаСтатус** |
| НАСТАВНИК**:** | |  |
| ЧАС БРОЈ**: 28** | ОДЕЉЕЊЕ**:** | ДАТУМ**:** |
| Наставна тема: | СРПСКЕ ДРЖАВЕ И НАРОД ДО СРЕДИНЕ XIX ВЕКА | |
| Наставна јединица: | ЦРНА ГОРА У ДОБА ВЛАДИЧАНСТВА | |
| Тип часа: | Утврђивање | |
| Циљ часа: | Утврђивање знања о периоду владичанства у Црној Гори | |
| Очекивани исходи: | На крају часа ученици ће бити у стању да:   * објасне друштвени живот Црне Горе у XVIII веку * уоче значај важних личности – владика * дефинишу појмове племе, братство, крвна освета, владичанство, гувернадури, перјаници * тумаче специфичне историјске изворе за овај период историје Црне Горе | |
| Облик рада: | Фронтални, индивидуални и групни рад | |
| Наставне методе: | Монолошко-дијалошка метода | |
| Наставна средства: | Уџбеник, табла, рачунар и пројектор | |
| Међупредметне компетенције: | Компетенција за учење, комуникација и сарадња, решавање проблема | |
| **ВРЕМЕНСКА СТРУКТУРА ЧАСА (ТОК ЧАСА)** | | |
| **Уводни део (5 минута):**  Наставник истиче да је циљ часа утврђивање лекције „Црна Гора у доба владичанства“ и пројектује припремљена питања. Обавештава ученике да буду прецизни приликом давања одговора.  **Главни део (35 минута):**  Наставник проверу знања ученика врши фронтално. Позива редом ученике да дају одговоре на по једно питање. Ученици одговарају и међусобно се допуњавају и исправљају, наставник прати одговоре, исправља и допуњује.  Питања:   * Која су најпознатија племена у Црној Гори? * Какву су улогу имали гувернадури? * Ко је уводио у чин Цетињске митрополите? * Зашто је владика Данило отишао у Русију? * Како су владика Василије и Шћепан Мали завладали Црном Гором? * У каквом сродству су биле владике? * Када је владика Петар I извојевао победе над Турцима? * Шта је Стега? * Када је донет први Законик? * Опиши везе Црне Горе и Србије за време Првог српског устанка. * Који владика је назван Свети Петар Цетињски? * Ко је основао Сенат црногорски и брдски и каква му је била улога? * Шта је гвардија, а ко су били перјаници? * Када, где и на ком језику је објављен Горски вијенац и коме је посвећен? * Шта је Вук Караџић рекао о Петру II Петровићу Његошу? * Ко се налазио на челу Кнежевине Србије, док је Петар II владао Црном Гором?   Наставник позива ученике који су претходног часа добили задатак да се спреме за дискусију о томе који је владика био заслужнији за напредак и развој Црне Горе: Петар I или Петар II. Подстиче ученике да изнесу своје ставове и да их аргументују. Дискусија траје 2 - 3 минута. Остали ученици прате и слушају, а на крају дискусије процењују ко је имао боље аргументе. Наставник прати и води рачуна о времену.  **Завршни део (5 минута):**  Наставник поставља следећа питања ученицима:   * Ко се налази на новчаници од 20 динара? * Знате ли неки град у коме постоји споменик Петру II и да ли сте посетили тај град?   Ученици кратко одговарају. Наставник најављује за следећи час систематизацију градива кроз тест знања, из наставне теме *Српске државе и народ до средине XIX века.* | | |
| **ЗАПАЖАЊА О ЧАСУ И САМОЕВАЛУАЦИЈА** | | |
| Проблеми који су настали и како су решени: | | |
| Следећи пут ћу променити/другачије урадити: | | |
| Општа запажања: | | |