|  |  |  |
| --- | --- | --- |
| ПРЕДМЕТ: **ИСТОРИЈА** | | |
| УЏБЕНИК: **Историја за 7. разред ОШ** | | ИЗДАВАЧ: **ДатаСтатус** |
| НАСТАВНИК**:** | |  |
| ЧАС БРОЈ**: 63** | ОДЕЉЕЊЕ**:** | ДАТУМ**:** |
| Наставна тема: | ЕВРОПА, СВЕТ И СРБИЈА У ВЕЛИКОМ РАТУ | |
| Наставна јединица: | СРБИЈА И ЦРНА ГОРА 1914 – 1916. ГОДИНЕ | |
| Тип часа: | Обрада | |
| Циљ часа: | Стицање знања о учешћу Србије и Црне Горе у Првом светском рату током 1914 – 1916. године | |
| Очекивани исходи: | На крају часа ученици ће бити у стању да:   * oбјасне повод за почетак рата, * наведу хронолошким редом битке на Балканском фронту, * опишу улогу важних личности – генерала, војсковођа и политичара, * тумаче специфичне историске изворе за Први светски рат, * покажу на карти правце кретања српске војске, * објасне разлоге за повлачење српске војске преко Албаније и долазак на солунски фронт, * објасне улогу црногорске војске у Првом светском рату. | |
| Облик рада: | Фронтални, индивидуални рад | |
| Наставне методе: | Монолошко-дијалошка, демонстративна, текстуална метода | |
| Наставна средства: | Уџбеник, табла, зидна географска карта Србије, припремљена табела, рачунар и пројектор | |
| Међупредметне компетенције | Компетенција за учење, комуникација и сарадња | |
| **ВРЕМЕНСКА СТРУКТУРА ЧАСА (ТОК ЧАСА)** | | |
| **Уводни део (5 минута):**  Наставник саопштава циљ часа и пише наслов наставне јединице на табли. Поставља следећа питања ученицима:   * Шта је узрок за почетак Првог светског рата? * Шта се догодило у Сарајевском атентату?   Ученици одговарају јављајући се добровољно.  **Главни део (30 минута):**  Наставник позива једног ученика да наглас прочита историјски извор ***Аустроугарски ултиматум Србији***, на страни 185 у уџбенику.  Позвани ученик чита, а остали слушају. Када заврши наставник поставља питања ученицима:   * На који начин Аустроугарска овим документом угрожава независност Србије? * Како српска влада одговара на ултиматум?   Ученици одговарају јављајући се добровољно.  Наставник кратко пушта песму ***Марш на Дрину*** и објашњава како су почеле ратне операције у Србији. Битке на Церу, Гучеву, Мачковом камену биле су српске победе, а крајем 1914. Године дошло је и до Колубарске битке, у којој је заустављен продор Аустроугара. У Нишу је донет документ – Нишка декларација, где су изложени ратни циљеви Србије.  Наставник објашњава да је година 1915. била тешка за Србију, јер је нападају три државе из три правца: Аустроугарска, Немачка и Бугарска. Срби су приморани на повлачење преко Албаније. Циљ је био да се стигне до Грчке, где су били савезници. Пристигли Срби на Крфу, масовно су умирали. Краљевина Црна Гора помагала је Србији у рату, а након битке на Мојковцу, на Божић 1916. успела је да заустави продор Аустроугара, али је убрзо капитулирала.  Наставник показује на зидној географској карти Србије места битака, као и правце кретања војски, а ученици посматрају.  Током излагања наставник бележи тезе на табли, а ученици преписују.  ИЗГЛЕД ТАБЛЕ:   * 28. јул - Аустроугарска објављује рат Србији * ратна престоница Србије постаје Ниш – Нишка декларација * август 1914. године битка на Церу – победа српске војске на челу са војводом Степом Степановићем * септембар 1914. године - битке на Гучеву и Мачковом камену – победе српске војске * децембар 1914. године - битка на Колубари – победа српске војске на челу са Живојином Мишићем * у зиму 1915/16. године - повлачење Срба преко Албаније * 7. јануар 1916. године - битка на Мојковцу – Јанко Вукотић * 1916. године - долазак Срба на Солунски фронт - битке на Кајмакчалану и код Битоља   Наставник позива ученике да користећи уџбеник наставе са попуњавањем табеле Велики рат коју су почели да попуњавају прошли час.  Ученици раде, наставник их обилази, прати и помаже, по потреби.  Наставник позива једног ученика да прочита податке из табеле, позвани ученик чита, а остали прате и бележе.  **Завршни део (10 минута):**  Наставник даје инструкције ученицима како да код куће направе лексикон личности учесника у Великом рату, из опште и националне историје, које пронађу у уџбенику.  Наставник упућује ученике да код куће погледају филмове: ***Где цвета лимун жут*** и ***Краљ Петар I***  Наставник поставља питање:   * Који догађај у Првом светском рату је био најтрагичнији за српски народ?   Ученици одговарају да је то Албанска голгота и боравак Срба на Крфу.  Наставник пушта песму ***Тамо далеко*** и сви заједно певају. | | |
| **ЗАПАЖАЊА О ЧАСУ И САМОЕВАЛУАЦИЈА** | | |
| Проблеми који су настали и како су решени: | | |
| Следећи пут ћу променити/другачије урадити: | | |
| Општа запажања: | | |