|  |  |  |
| --- | --- | --- |
| ПРЕДМЕТ: **ИСТОРИЈА** | | |
| УЏБЕНИК: **Историја за 7. разред ОШ** | | ИЗДАВАЧ: **ДатаСтатус** |
| НАСТАВНИК**:** | |  |
| ЧАС БРОЈ**: 21** | ОДЕЉЕЊЕ**:** | ДАТУМ**:** |
| Наставна тема: | СРПСКЕ ДРЖАВЕ И НАРОД ДО СРЕДИНЕ XIX ВЕКА | |
| Наставна јединица: | ПРВИ СРПСКИ УСТАНАК | |
| Тип часа: | Утврђивање | |
| Циљ часа: | Утврђивање знања о Српској револуцији и Првом српском устанку | |
| Очекивани исходи: | На крају часа ученици ће бити у стању да:   * опишу стање у Београдском пашалуку пред почетак Првог српског устанка * наведу хронолошким редом важне догађаје и битке * покажу на карти места битака * објасне улогу важних личности * разумеју значај и последице устанка за стварање модерне државе | |
| Облик рада: | Фронтални, групни и индивидуални рад | |
| Наставне методе: | Монолошко-дијалошка метода, рад на тексту | |
| Наставна средства: | Уџбеник, табла | |
| Међупредметне компетенције: | Компетенција за учење, комуникација, сарадња, рад са подацима и ниформацијама | |
| **ВРЕМЕНСКА СТРУКТУРА ЧАСА (ТОК ЧАСА)** | | |
| **Уводни део (10 минута):**  Наставник објашњава ученицима на који ће начин обновити лекцију „Први српски устанак“.  Дели ученике у 5 група и свакој додељује по један одељак лекције:  **Прва група**: *Српски народ пред Први српски устанак*  **Друга група**: *Почетак Првог српског устанка*  **Трећа група**: *Прва фаза устанка 1804-1807.*  **Четврта група**: *Ток устанка 1807-1813.*  **Пета група**: *Организација устаничке државе*  Свака група има задатак да из додељеног одељака запише у свеску 4 питања. Пожељно је да питања почињу упитним речима: Ко? Шта? Када? Где? Како? Зашто? На нивоу група ученици треба да се договоре и заједно формулишу питања и запишу одговоре на њих.  **Главни део (30 минута):**  Групе ученика раде на задатку, наставник проверава да ли су питања јасно формулисана и прати време планирано за ову активност (10 минута). Када заврше са радом прва група поставља по једно питање осталим групама, редом. Група која одоговара се договара, а представник групе треба да каже одговор наглас. Прва група упоређује дате одговоре са својим одговорима из свеске и потврђује тачност или исправља погрешне. Тако редом док све групе не заврше са постављањем питања и давањем одговора.  Наставник прати и проверава тачност одговора и похваљује и вреднује рад група и појединаца.  **Завршни део (5 минута):**  Наставник даје инструкције оним ученицима који се нису довољно добро снашли код формулације питања и одговора, да усмено одговоре на задатке из одељка „*Провери своје знање“,* на страни 68 у уџбенику. Позвани ученици читају питања и одговарају, а наставник прати, исправља и допуњује.  Наставник позива четири ученика да наглас прочитају кључне речи на крају ове лекције.  Наставник предлаже ученицима да погледају документарни филм „*Кнежевина Србија“*, први филм из трилогије играно-документарног серијала Здравка Шотре. | | |
| **ЗАПАЖАЊА О ЧАСУ И САМОЕВАЛУАЦИЈА** | | |
| Проблеми који су настали и како су решени: | | |
| Следећи пут ћу променити/другачије урадити: | | |
| Општа запажања: | | |