|  |  |  |
| --- | --- | --- |
| ПРЕДМЕТ: **ИСТОРИЈА** | | |
| УЏБЕНИК: **Историја за 7. разред ОШ** | | ИЗДАВАЧ: **ДатаСтатус** |
| НАСТАВНИК**:** | |  |
| ЧАС БРОЈ**: 30** | ОДЕЉЕЊЕ**:** | ДАТУМ**:** |
| Наставна тема: | СРПСКЕ ДРЖАВЕ И НАРОД ДО СРЕДИНЕ XIX ВЕКА | |
| Наставна јединица: | СРПСКЕ ДРЖАВЕ И НАРОД ДО СРЕДИНЕ XIX ВЕКА | |
| Тип часа: | Систематизација | |
| Циљ часа: | Систематизација и утврђивање знања о Србима под страном влашћу, Првом и Другом српском устанку, владавини Милоша и Михаила Обреновића, уставобранитељима и Црној Гори у доба владичанства. | |
| Очекивани исходи: | На крају часа ученици ће бити у стању да:   * наведу узроке, повод и последице Српске револуције * опишу најважније догађаје током Српске револуције * наброје најзначајније личности код Срба до средине XIX века и објасне њихову улогу и значај * објасне улогу и значај уставобранитеља * опишу догађаје и личности у Црној Гори у доба владичанства * објасне положај и опишу свакодневни живот Срба под страном влашћу | |
| Облик рада: | Фронтални и индивидуални рад | |
| Наставне методе: | Монолошко-дијалошка метода | |
| Наставна средства: | Уџбеник, табла | |
| Међупредметне компетенције: | Компетенција за учење, комуникација и сарадња | |
| **ВРЕМЕНСКА СТРУКТУРА ЧАСА (ТОК ЧАСА)** | | |
| **Уводни део (10 минута):**  Наставник црта на табли табелу за асоцијацију или уколико постоје услови пројектује на платну. Ученици отварају поља асоцијације, откривају решење колона и коначно решење.    Наставник најављује систематизацију градива из последње наставне теме и позива ученике да се подсете важних личности о којима су учили на претходним часовима. Пише на табли списак кључних личности:  Вожд Карађорђе, кнез Милош, кнегиња Љубица, Доситеј Обрадовић, Вук Караџић, прота Матеја Ненадовић, Стеван Синђелић, Миленко Стојковић, Петар Ичко, хајдук Вељко Петровић, Хаџи Продан Глигоријевић, Марашли Али.паша, Димитрије Давидовић, Тома Вучић Перишић. Аврам Петронијевич, Илија Гарашанин, Петар I и Петар II Петровић Његош, Сава Текелија, митрополит Стефан Стратимировић.  **Главни део (30 минута):**  Наставник позива редом ученике да о личностима, оним редоследом којим су записане на табли, испричају за које догађаје и државу се везују, какве су њихове заслуге и улога у догађајима и процесима прве половине XIX века, да ли су владари, политичари, војсковође, уметници, научници као и друге детаље које су о њима запамтили. Остали ученици треба да прате излагање, исправљају и допуњују уколико је потребно.  Када заврше са свим личностима које су записане на табли наставник пита ученике да ли се сећају још неке важне личности о којој је било речи а да није записана на табли. Ученици набрајају и описују њихову улогу и значај.  **Завршни део (5 минута):**  Наставник позива ученике да процене која личност је по њиховом мишљењу најзначајнија и због чега. Поставља питање:   * Која од написаних личности може да вам буде узор и зашто?   Наставник похваљује ученике и најављује следећи час систематизацију кроз тест знања. | | |
| **ЗАПАЖАЊА О ЧАСУ И САМОЕВАЛУАЦИЈА** | | |
| Проблеми који су настали и како су решени: | | |
| Следећи пут ћу променити/другачије урадити: | | |
| Општа запажања: | | |