|  |  |  |
| --- | --- | --- |
| ПРЕДМЕТ: **ИСТОРИЈА** | | |
| УЏБЕНИК: **Историја за 7. разред ОШ** | | ИЗДАВАЧ: **ДатаСтатус** |
| НАСТАВНИК**:** | |  |
| ЧАС БРОЈ**: 26** | ОДЕЉЕЊЕ**:** | ДАТУМ**:** |
| Наставна тема: | СРПСКЕ ДРЖАВЕ И НАРОД ДО СРЕДИНЕ XIX ВЕКА | |
| Наставна јединица: | ЦРНА ГОРА У ДОБА ВЛАДИЧАНСТВА | |
| Тип часа: | Обрада | |
| Циљ часа: | Стицање знања о положају српског народа и периоду владичанства у Црној Гори. | |
| Очекивани исходи: | На крају часа ученици ће бити у стању да:   * објасне привредне и друштвене карактеристике Црне Горе у XVIII веку * објасне значај и улогу важних личности – владика * дефинишу појмове племе, братство, крвна освета, владичанство, гувернадури, перјаници * тумаче специфичне историјске изворе за овај период историје Црне Горе | |
| Облик рада: | Фронтални, индивидуални рад | |
| Наставне методе: | Монолошко-дијалошка и текстуална метода | |
| Наставна средства: | Уџбеник, табла | |
| Међупредметне компетенције: | Компетенција за учење, комуникација | |
| **ВРЕМЕНСКА СТРУКТУРА ЧАСА (ТОК ЧАСА)** | | |
| **Уводни део (5 минута):**  Наставник пише наслов наставне јединице на табли и поставља следећа или слична питања ученицима:   * Како се звала Црна Гора кроз средњи век? * Које су познате црногорске властелинске породице? * Када је Црна Гора пала под Турску власт?   **Главни део (30 минута):**  Наставник објашњава како се од пада под Турску власт друштво Црне Горе споро развијало. Због неприступачног географског терена, становништво је живело у изолованим племенима, која су била у сукобима и између којих је била присутна крвна освета. Од краја XVII века Црном Гором су управљале владике из породице Петровић Његош. Средиште државе био је град Цетиње.  Владика **Петар I** донео је законик и установио прве судове.  **Петар II** је укинуо гувернадуре, увео перјанике и гвардију, као редовну војску, а био је и књижевник. Написао је *Горски вијенац*.  У спољној политици, владике су одржавале блиске односе са Кнежевином Србијом.  *Изглед табле:*  ЦРНА ГОРА У ДОБА ВЛАДИЧАНСТВА   * Основне одлике Црне Горе * Прве владике у Црној Гори * Петар I Петровић Његош * Петар II Петровић Његош   Ученици преписују тезе у своје свеске, а наставник им затим задаје да за сваку тезу написану на табли напишу у свеску основне информације, читајући лекцију на странама 80-85 у уџбенику. Ученици бележе, наставник прати њихов рад и даје додатна објашњења.  Наставник фронтално проверава шта су ученици записали. Ученици се добровољно јављају, читају написано, остали слушају и исправљају или допуњавају своје белешке. Затим позива једног ученика да наглас прочита одељак *За размишљање – о Шћепану Малом*, на страни 82 у уџбенику. Ученик чита, остали слушају, а наставник поставља питање у вези текста:   * Шта мислите, како је било могуће да незнанац који се лажно представља добије поверење становника Црне Горе?   Ученици износе своја мишљења.  **Завршни део (10 минута):**  Наставник позива ученике да усмено одговоре на питања из одељка *„Провери своје знање“,* на страни 86 у уџбенику.  Уколико остане времена, наставник може да пита ученике како су схватили стих *Горског вијенца:* „Тврд је орах воћка чудновата, не сломих га, ал зубе поломих.”  **Домаћи задатак**: Наставник одабира четири ученика да се за следећи час спреме за **дискусију** о томе који је владика био заслужнији за напредак и развој Црне Горе: **Петар I или Петар II**. Два ученика ће представљати владику Петра I, а два владику Петра II. | | |
| **ЗАПАЖАЊА О ЧАСУ И САМОЕВАЛУАЦИЈА** | | |
| Проблеми који су настали и како су решени: | | |
| Следећи пут ћу променити/другачије урадити: | | |
| Општа запажања: | | |