|  |  |  |
| --- | --- | --- |
| ПРЕДМЕТ: **ИСТОРИЈА** | | |
| УЏБЕНИК: **Историја за 7. разред ОШ** | | ИЗДАВАЧ:**ДатаСтатус** |
| НАСТАВНИК**:** | |  |
| ЧАС БРОЈ**: 38** | ОДЕЉЕЊЕ**:** | ДАТУМ**:** |
| Наставна тема: | ЕВРОПА И СВЕТ У ДРУГОЈ ПОЛОВИНИ XIX ВЕКА | |
| Наставна јединица: | ЕВРОПА И СВЕТ У ДРУГОЈ ПОЛОВИНИ XIX ВЕКА | |
| Тип часа: | Систематизација | |
| Циљ часа: | Систематизација усвојених знања о улози и значају важних личности из опште и националне историје – владара, политичара, уметника, научника и њиховом доприносу у историјским збивањима током XIX века | |
| Очекивани исходи: | На крају часа ученици ће бити у стању да:   * објасне повезаност опште и националне историје * наброје важне личности * повежу наведене личности са одређеним појавама и догађајима * објасне улогу личности у датој историјској ситуацији | |
| Облик рада: | Фронтални и индивидуални рад | |
| Наставне методе: | Монолошко-дијалошка метода | |
| Наставна средства: | Уџбеник, табла | |
| Међупредметне компетенције | Компетенција за учење, комуникација и сарадња | |
| **ВРЕМЕНСКА СТРУКТУРА ЧАСА (ТОК ЧАСА)** | | |
| **Уводни део (10 минута):**  Наставник најављује систематизацију градива из последње наставне теме и позива ученике да се подсете важних личности о којима су учили на претходним часовима. Пише на табли списак кључних личности:  Ђузепе Гарибалди, Ото фон Бизмарк, Наполеон III, краљица Викторија, Абрахам Линколн, Карл Маркс, браћа Лимијер, Алфред Нобел, кнез Александар Карађорђевић, кнез Михаило, краљ Милан, краљица Наталија и краљ Александар Обреновић, књаз Никола Петровић, Илија Гарашанин, Јован Ристић, Никола Пашић, Стојан Новаковић, патријарх Јосиф Рајачић, Катарина Ивановић, Светозар Милетић, Бењамин Калај, Алекса Шантић.  **Главни део (30 минута):**  Наставник позива редом ученике да о личностима, оним редоследом којим су записане на табли, испричају за које догађаје и државу се везују, какве су њихове заслуге и улога у догађајима и процесима друге половине XIX века, да ли су владари, политичари, војсковође, уметници, научници као и друге детаље које су о њима запамтили. Остали ученици треба да прате излагање, исправљају и допуњују уколико је потребно.  Када заврше са свим личностима које су записане на табли наставник пита ученике да ли се сећају још неке важне личности о којој је било речи а да није записана на табли. Ученици набрајају и описују њихову улогу и значај.  **Завршни део (5 минута):**  Наставник позива ученике да процене која личност је по њиховом мишљењу најзначајнија и због чега. Поставља питање:   * Која од написаних личности може да вам буде узор и зашто?   Наставник похваљује ученике и најављује следећи час систематизацију кроз тест знања. | | |
| **ЗАПАЖАЊА О ЧАСУ И САМОЕВАЛУАЦИЈА** | | |
| Проблеми који су настали и како су решени: | | |
| Следећи пут ћу променити/другачије урадити: | | |
| Општа запажања: | | |