|  |  |  |
| --- | --- | --- |
| ПРЕДМЕТ: **ИСТОРИЈА** | | |
| УЏБЕНИК: **Историја за 7. разред ОШ** | | ИЗДАВАЧ: **ДатаСтатус** |
| НАСТАВНИК**:** | |  |
| ЧАС БРОЈ**: 65** | ОДЕЉЕЊЕ**:** | ДАТУМ**:** |
| Наставна тема: | ЕВРОПА, СВЕТ И СРБИЈА У ВЕЛИКОМ РАТУ | |
| Наставна јединица: | ПРВИ СВЕТСКИ РАТ 1917 – 1918. ГОДИНЕ И РЕВОЛУЦИЈЕ У РУСИЈИ | |
| Тип часа: | Обрада | |
| Циљ часа: | Стицање знања о последњим годинама рата, Фебруарској и Октобарској револуцији у Русији и завршетку Првог светског рата. | |
| Очекивани исходи: | На крају часа ученици ће бити у стању да:   * објасне разлоге за улазак САД у рат, * именују истакнуте личности из опште историје овог периода, * опишу узроке, ток и последице Фебруарске и Октобарске револуцје у Русији, * наведу хронолошким редом капитулације чланица Централних сила, * покажу на карти правце кретања војске и места битака у последњим годинама рата. | |
| Облик рада: | Фронтални, индивидуални и групни рад | |
| Наставне методе: | Монолошко-дијалошка метода, демонстративна, текстуална | |
| Наставна средства: | Уџбеник, табла, зидна географска карта света | |
| Међупредметне компетенције | Компетенцијаза учење, комуникација и сарадња | |
| **ВРЕМЕНСКА СТРУКТУРА ЧАСА (ТОК ЧАСА)** | | |
| **Уводни део (5 минута):**  Наставник истиче циљ часа, пише наслов наставне јединице на табли и поставља ученицима следећа питања:   * Где се простирао Источни фронт и које су битке вођене на том простору? * Зашто су САД биле неутралне у првим ратним годинама?   Ученици одговарају јављајући се добровољно.  **Главни део (30 минута):**  Наставник објашњава начин обраде нове лекције и дели ученике на 4 групе са следећим задацима:   1. група црта у свеску мапу ума на којој ће представити 1917. годину. 2. група црта у свеску мапу ума на којој ће представити последњу годину рата, 1918. 3. група црта у свеску мапу ума на којој ће представити Фебруарску револуцију у Русији. 4. Група црта у свеску мапу ума на којој ће представити Октобарску револуцију у Русији.   Приликом израде мапе ума, све групе користе и читају лекцију на страни 198-202 у уџбенику.  Наставник прати рад група а кад заврше позива представнике сваке групе да осталима кратко представе и објасне своју мапу ума. Ученици представљају и објашњавају написано и нацртано.  Наставник показује на зидној географској карти света државе које су поменуте, а ученици га прате на историјској карти ***Први светски рат 1917-1918. године*** у уџбенику, на страни 201. Ученици проналазе и прстом прате објашњења наставника о правцима кретања војних снага Антанте.  Наставник пише тезе на табли и кратко коментарише сваку, а ученици преписују у своје свеске.  ИЗГЛЕД ТАБЛЕ:   * 1917. година - улазак САД у рат на страни Антанте * Фебруарска револуција у Русији: збачен цар Николај II Романов и успостављена Привремена влада са Александром Керенским на челу * Октобарска револуција у Русији: власт преузима Совјет народних комесара на челу са Лењином * 3. март 1918. године - Русија потписује мир са Немачком у Брест - Литовску * у лето 1918. године - офанзива Антанте на Западном фронту * у јесен 1918. године - пробој Солунског фронта и капитулација Бугарске, Турске, Аустроугарске * 11. 11. 1918. године - капитулација Немачке и крај рата.   **Завршни део (10 минута):**  Наставник позива ученике да прочитају питања у одељку „Провери своје знање“, на страни 202 у уџбенику и да усмено кажу одговоре.  Ученици кратко време размишљају, траже одговоре у лекцији уколико је то потребно, јављају се и редом одговарају. Наставник прати и допуњава одговоре.  Наставник подсећа ученике да код куће попуне табелу са подацима које су сазнали на овом часу, као и да допишу у лексикон нове личности из обрађене лекције. | | |
| **ЗАПАЖАЊА О ЧАСУ И САМОЕВАЛУАЦИЈА** | | |
| Проблеми који су настали и како су решени: | | |
| Следећи пут ћу променити/другачије урадити: | | |
| Општа запажања: | | |