|  |  |  |
| --- | --- | --- |
| ПРЕДМЕТ: **ИСТОРИЈА** | | |
| УЏБЕНИК: **Историја за 7. разред ОШ** | | ИЗДАВАЧ: **ДатаСтатус** |
| НАСТАВНИК**:** | |  |
| ЧАС БРОЈ**: 08** | ОДЕЉЕЊЕ**:** | ДАТУМ**:** |
| Наставна тема: | ЕВРОПА И СВЕТ ОД ИНДУСТРИЈСКЕ РЕВОЛУЦИЈЕ ДО СРЕДИНЕ XIX ВЕКА | |
| Наставна јединица: | ИНДУСТРИЈСКА РЕВОЛУЦИЈА; ЕНГЛЕСКА И АМЕРИЧКА РЕВОЛУЦИЈА | |
| Тип часа: | Утврђивање | |
| Циљ часа: | Утврђивање стечених знања о појавама, догађајима и личностима индустријске, Енглеске и Америчке револуције и разумевање последица ових догађаја. | |
| Очекивани исходи: | На крају часа ученици ће бити у стању да:   * формулишу једноставна питања и одговоре на њих * разумеју узроке и последице индустријске, Енглеске и Америчке револуције * наведу главне личности у револуцијама * објасне кључне појмове * покажу на карти важне области * изврше самопроцену сопственог знања | |
| Облик рада: | Фронтални, групни рад | |
| Наставне методе: | Монолошко-дијалошка, рад на тексту | |
| Наставна средства: | Уџбеник, свеска, табла | |
| Међупредметне компетенције: | Компетенција за учење, комуникација и сарадња, рад са подацима | |
| **ВРЕМЕНСКА СТРУКТУРА ЧАСА (ТОК ЧАСА)** | | |
| **Уводни део (5 минута):**  Наставник истиче да је циљ часа провера знања о индустријској, Енглеској и Америчкој револуцији, као и да ученици сами изврше процену знања. Дели ученике на 4 групеса посебним задацима:   1. групи је додељен одељак *Почетак индустријске револуције* 2. групи је додељен одељак *Замах индустријске револуције* 3. групи су додељени одељци о Енглеској револуцији 4. групи су додељени одељци о Америчкој револуцији   **Главни део (35 минута):**  Свака група добија задатак да формулише и запише у свеску по 6 питања из добијеног одељка и одговоре на та питања. Групе ученика раде, међусобно се договарају и записују питања и одговоре. Наставник прати њихов рад и проверава да ли су питања јасно формулисана. Кад све групе заврше рад наставник објашњава како ће даље одговарати на питања која су саставили.  Прво поставља питања прва група, а одговарају остале три тако што на прво питање одговара друга група, на друго трећа на треће четврта, на четврто друга група и тако редом. Затим питања поставља друга група. На прво питање друге групе одговара трећа на друго четврта итд. док и четврта група не заврши са свим питањима. Уколико нека група не зна одговор на питање које јој је намењено одговара следећа по реду група. Групе које постављају питања контролишу и тачност одговора. Ученици исправљају и допуњују једни другима одговоре.  Наставник прати одговоре ученика и бележи на табли бодове за групе (по један бод за сваки тачан одговор). На крају сабира бодове, похваљује групу са највише бодова и најуспешније ученике.  **Завршни део (5 минута):**  Наставник разговара са ученицима о реализованој активности, процењује колико је била успешна и колико се ученицима допала. Поставља им питања:   * Колико сте научили кроз овакву активност? * Како би проценили своје знање, а како знање осталих група? | | |
| **ЗАПАЖАЊА О ЧАСУ И САМОЕВАЛУАЦИЈА** | | |
| Проблеми који су настали и како су решени: | | |
| Следећи пут ћу променити/другачије урадити: | | |
| Општа запажања: | | |