|  |  |  |
| --- | --- | --- |
| ПРЕДМЕТ: **ИСТОРИЈА** | | |
| УЏБЕНИК: **Историја за 7. разред ОШ** | | ИЗДАВАЧ: **ДатаСтатус** |
| НАСТАВНИК**:** | |  |
| ЧАС БРОЈ**: 10** | ОДЕЉЕЊЕ**:** | ДАТУМ**:** |
| Наставна тема: | ЕВРОПА И СВЕТ ОД ИНДУСТРИЈСКЕ РЕВОЛУЦИЈЕ ДО СРЕДИНЕ XIX ВЕКА | |
| Наставна јединица: | ФРАНЦУСКА РЕВОЛУЦИЈА | |
| Тип часа: | Обрада | |
| Циљ часа: | Стицање знања о револуцији у Француској, упознавање са узроцима и последицама револуције. | |
| Очекивани исходи: | На крају часа ученици ће бити у стању да:   * објасне због чега је дошло до револуције у Француској * наведу важне догађаје хронолошким редом * опишу стање у француском друштву пред почетак револуције * наведу важне личности револуције * разумеју последице Француске револуције * тумаче писане историјске изворе за овај догађај | |
| Облик рада: | Фронтални, индивидуални рад | |
| Наставне методе: | Монолошко-дијалошка метода, демонстративна, рад на тексту | |
| Наставна средства: | Уџбеник, табла, компјутер, пројектор | |
| Међупредметне компетенције: | Компетенција за учење, комуникација и сарадња, рад са подацима | |
| **ВРЕМЕНСКА СТРУКТУРА ЧАСА (ТОК ЧАСА)** | | |
| **Уводни део (5 минута):**  На почетку часа наставник кратко саопштава како је модерна Француска настала на тековинама револуције, која је била узор другим европским народима и државама. Пише наслов лекције на табли. Наглашава да је датум почетка револуције 14. јул, који се данас обележава као национални празник Француске. Застава ове државе добила је данашњи изглед у време револуције. Химна Француске – Марсељеза, настала је за време револуције.  Наставник кратко пушта музику са химном Француске, као и слајд са Француском заставом.  Наставник поставља питања:   * Како изгледа застава Србије у поређењу са заставом Француске? * Какав је текст српске химне, а какав француске, можете ли да их упоредите?   Ученици који се јаве одговарају на питања и износе своја мишљења.  **Главни део (30 минута):**  Наставник хронолошким редом саопштава :   * која су три друштвена сталежа постојала у Француској пре револуције * који су били разлози за сазивање Скупштине сталежа * на који начин се гласало у Скупштини * како је трећи сталеж напао Бастиљу * када је укинут феудализам и донета Декларација о правима човека и грађанина * како је успостављена уставна монархија * који су политички клубови постојали и ко су биле њихове вође * како је проглашена република * шта је јакобинска диктатура * које су значајне личности револуције * какве су последице и идеје револуције   Наставник пише на табли једну испод друге следеће године:  1789, 1791, 1792, 1793, 1794.  Упућује ученике на лекцију у уџбенику, на страни 32 и даје им задатак да у свеске напишу који важни догађаји су се одиграли у наведеним годинама.  Ученици самостално раде, наставник прати, упућује, помаже и проверава написано. Наставник прозива ученике који први заврше да прочитају написано. Ученици читају, а остали прате.  Упућује ученике да код куће прочитају одломак из *Декларације о правима*, који се налази у уџбенику на страни 34.  **Завршни део (10 минута):**  Наставник задаје домаће задатке за следећи час и дели ученике у 5 група. Свака група добија једну тему о којој прави презентацију.  Наставник даје додатне инструкције за домаћи: свака група истражује добијену тему из писаних извора које пронађе у школској библиотеци или са интернет сајтова и прави презентацију. На крају сваке презентације обавезно припремити кратка питања за ученике из осталих група. Наставник додатно упућује сваку групу о одабиру литературе, интернет страница, начину и изгледу презентације.  Теме за презентације:   1. Енциклопедија – врхунац просвећености 2. Слобода, једнакост, братство – некад и сад 3. Колико је Робеспјер био добар, а зашто је и лош? 4. Катарина II заточеница Ермитажа 5. Луј XVI и Марија Антоанета | | |
| **ЗАПАЖАЊА О ЧАСУ И САМОЕВАЛУАЦИЈА** | | |
| Проблеми који су настали и како су решени: | | |
| Следећи пут ћу променити/другачије урадити: | | |
| Општа запажања: | | |