|  |  |  |
| --- | --- | --- |
| ПРЕДМЕТ: **ИСТОРИЈА** | | |
| УЏБЕНИК: **Историја за 7. разред ОШ** | | ИЗДАВАЧ: **ДатаСтатус** |
| НАСТАВНИК**:** | |  |
| ЧАС БРОЈ**: 38** | ОДЕЉЕЊЕ**:** | ДАТУМ**:** |
| Наставна тема: | ЕВРОПА И СВЕТ У ДРУГОЈ ПОЛОВИНИ XIX ВЕКА | |
| Наставна јединица: | ПРОМЕНЕ У ПРИВРЕДИ, ДРУШТВУ И КУЛТУРИ НА КРАЈУ XIX ВЕКА | |
| Тип часа: | Обрада | |
| Циљ часа: | Стицање знања о привредним, друштвеним и културним променама крајем XIX века | |
| Очекивани исходи: | На крају часа ученици ће бити у стању да:   * oпишу карактеристике Друге индустријске револуције * разумеју примену и значај нових изума * уоче повезаност развоја науке са напретком друштва * наведу књижевнике и сликаре и њихова дела у епохи реализма * објасне настанак и карактеристике различитих политичких идеологија | |
| Облик рада: | Фронтални, групни и индивидуални рад | |
| Наставне методе: | Монолошко-дијалошка и текстуална метода | |
| Наставна средства: | Уџбеник, табла | |
| Међупредметне компетенције: | Компетенција за учење, комуникација и сарадња | |
| **ВРЕМЕНСКА СТРУКТУРА ЧАСА (ТОК ЧАСА)** | | |
| **Уводни део (10 минута):**  Наставник истиче циљ часа и поставља следећа питања ученицима:   * Шта је индустријска револуција? * Који су изуми обележили Прву индустријску револуцију? * До каквих је промена у друштву довела Прва индустријска револуција?   Ученици одговарају, а наставник прати, исправља или допуњава одговоре уколико је потребно.  **Главни део (25 минута):**  Наставник пише наслов нове наставне јединице на табли и објашњава да је у другој половини XIX века дошло до великих привредних, друштвених, и културних промена. До крупних промена у привреди долази захваљујући Другој индустријској револуцији. Обележили су је нови извори енергије – нафта и електрицитет. Они су постали погонска горива аутомобила, клипног мотора, машина у фабрикама. Откривени су телеграф и телефон. Долази и до бројних научних открића. Највише напредује медицина – изучавају се микроорганизми и откривена је вакцина против беснила. У свету уметности појављује се фотографија и филм, као и нови правац у књижевности и сликарству – реализам и импресионализам. У друштву се јављају нови погледи на свет – идеологије: либерализам, радикализам, конзервативизам, национализам, социјализам и комунизам. Све ове идеологије постоје и данас, исте или сличне као што су биле у XIX веку.  Наставник пише тезе на табли аучении их преписују у своје свеске:   * Друга индустријска револуција (изуми и примена) * Нови извори енергије * Научници и њихови изуми * Реализам и импресионизам * Либерализам * Радикализам * Конзервативизам * Национализам * Социјализам и комунизам * Бирачко право и права жена   Наставник дели ученике на пет група, свака група добија редом по две тезе са задатком да у свеске запишу најважније податке о њима користећи уџбеник. Ученици се договарају, записују, а наставник прати и даје додатна појашњења. Када заврше са радом наставник позива предсатвника прве групе да прочита оно што су записали у свеске о прве две тезе и запише на табли најбитније. Остали ученици преписују у своје свеске. Затим позива представника друге групе и тако редом док и пета група не прочита шта су у свеске записали за последње две тезе и док сви ученици у своје свеске поред сваке тезе на табли не запишу најосновније податке.  **Завршни део (10 минута):**  Наставник на крају часа поставља питање ученицима:   * Какве су се промене у привреди, друштву и начину живота људи десиле након Прве а какве након Друге индустријске револуције?   Наставник најављује за следећи час утврђивање ове лекције тако што ће задатак ученика бити да направе паное. Ученици остају подељени на пет група као упретходном задатку и свакој додељује по једну тему за пано, који праве заједнички, код куће као домаћи задатак, а представљаће и објашњавати на наредном часу. Потребно је да ученици пронађу занимљиве податке о добијеној теми из историјских извора који су им доступни у библиотеци или са интернет сајтова. Наставник даје додатна објашњења о начину израде паноа, свакој групи посебно.  Теме за паное ученика:   1. Прва светска изложба у Лондону 1851. 2. Нобелова награда и динамит 3. Мендељејев, Пастер и Рендген, легенде које живе 4. Реализам и импресионизам 5. Идеологије – кроз примере великих сила | | |
| **ЗАПАЖАЊА О ЧАСУ И САМОЕВАЛУАЦИЈА** | | |
| Проблеми који су настали и како су решени: | | |
| Следећи пут ћу променити/другачије урадити: | | |
| Општа запажања: | | |