|  |  |  |
| --- | --- | --- |
| ПРЕДМЕТ: **ИСТОРИЈА** | | |
| УЏБЕНИК: **Историја за 7. разред ОШ** | | ИЗДАВАЧ: **ДатаСтатус** |
| НАСТАВНИК**:** | |  |
| ЧАС БРОЈ**: 20** | ОДЕЉЕЊЕ**:** | ДАТУМ**:** |
| Наставна тема: | СРПСКЕ ДРЖАВЕ И НАРОД ДО СРЕДИНЕ XIX ВЕКА | |
| Наставна јединица: | ПРВИ СРПСКИ УСТАНАК | |
| Тип часа: | Обрада | |
| Циљ часа: | Стицање знања о Првом српском устанку, узроцима за почетак, хронологији догађаја и тековинама | |
| Очекивани исходи: | На крају часа ученици ће бити у стању да:   * објасне стање у Београдском пашалуку почетком XIX века * разликују узрок и повод за почетак Првог српског устанка * разумеју хронологију догађаја и улогу истакнутих личности * покажу на карти места важних битака * наброје последице Првог српског устанка * разумеју значај устанка | |
| Облик рада: | Фронтални, индивидуални рад | |
| Наставне методе: | Монолошко-дијалошка, демонстративна и текстуална метода | |
| Наставна средства: | Уџбеник, табла, зидна географска карта Србије | |
| Међупредметне компетенције: | Компетенција за учење, комуникација | |
| **ВРЕМЕНСКА СТРУКТУРА ЧАСА (ТОК ЧАСА)** | | |
| **Уводни део (5 минута):**  Наставник пише наслов лекције на табли и истиче циљ часа. Поставља следећа питања ученицима да би се подсетили градива неопходног за разумевање ове лекције:   * Како је изгледао живот Срба у Османском царству? * Које мере су Турци спроводили над покореним хришћанима? * На који начин су Срби пружали отпор турској владавини?   **Главни део (30 минута):**  Наставник показује на зидној географској карти Србије где се налазио Београдски пашалук и позива ученике да погледају историјску карту, на страни 62 уџбеника.  Наставник објашњава како је и зашто почела Српска револуција, да се живот Срба у Београдском пашалуку погоршао доласком дахија, које су извршиле сечу кнезова како би спречили буну коју су Срби припремали. До почетка буне ипак је дошло у Орашцу на Сретење 1804, а буна на дахије прераста у устанак против Османске власти 1805. године у боју на Иванковцу. Наставник даље излаже хронолошким редоследом збивања и важне догађаје устанка – битке на Мишару и Делиграду 1806. године и Ичков мир 1807. године. Преокрет је наступио када Руси почињу рат са Турцима и устанак се наставља. После пораза устаника на Чегру, борбе су текле променљивим током, до 1812. године и склапања Букурешког мира, када Руси одлазе да бране Москву од Наполеона. Срби не прихватају овај мир и настављају сукобе са Турцима до потпуног пораза 1813. године.  Наставник наглашава да је Први српски устанак, иако је завршен сломом, значајан, јер су створени темељи државности: Совјет са министарствима, као и Велика школа и друге институције. Позива ученике да погледају историјску карту у уџбенику, на стрaни 65, и да пронађу места важних битака.  Уколико услови дозвољавају излагање наставника прати **ППТ презентација**.  Наставник пише тезе на табли и даје задатак ученицима да користећи уџбеник напишу у свеске важне информације за сваку тезу:   * Кочина крајина * Владавина дахија * Узрок и повод за почетак устанка * Најзначајније битке * Мир у Букурешту и последице * Организација устаничке државе * Важне личности Првог српског устанка   Ученици пишу, наставник проверава, допуњава, појашњава.  **Завршни део (10 минута):**  Наставник прозива ученике да прочитају по једну записану тезу, ученици читају и међусобно допуњавају једни друге. Наставник прати и проверава одговоре ученика. | | |
| **ЗАПАЖАЊА О ЧАСУ И САМОЕВАЛУАЦИЈА** | | |
| Проблеми који су настали и како су решени: | | |
| Следећи пут ћу променити/другачије урадити: | | |
| Општа запажања: | | |

НАПОМЕНА: У прилогу ове припреме налази се **ППТ презентација „Српска револуција – Први српски устанак“**