|  |  |  |
| --- | --- | --- |
| ПРЕДМЕТ: **ИСТОРИЈА** | | |
| УЏБЕНИК: **Историја за 7. разред ОШ** | | ИЗДАВАЧ: **ДатаСтатус** |
| НАСТАВНИК**:** | |  |
| ЧАС БРОЈ**: 60** | ОДЕЉЕЊЕ**:** | ДАТУМ**:** |
| Наставна тема: | ЕВРОПА, СВЕТ И СРБИЈА НА ПОЧЕТКУ XX ВЕКА | |
| Наставна јединица: | БАЛКАНСКИ РАТОВИ | |
| Тип часа: | Утврђивање | |
| Циљ часа: | Утврђивање знања о Балканским ратовима | |
| Очекивани исходи: | На крају часа ученици ће бити у стању да:   * наведу узрок и повод Балканских ратова, * објасне ток рата и одлуке мировних споразума, * наведу последице Балканских ратова, * читају и тумаче историјску и географску карту. | |
| Облик рада: | Фронтални и индивидуални рад | |
| Наставне методе: | Монолошко-дијалошка метода | |
| Наставна средства: | Уџбеник, припремљена питања наставника | |
| Међупредметне компетенције | Компетенција за учење, комуникација и сарадња | |
| **ВРЕМЕНСКА СТРУКТУРА ЧАСА (ТОК ЧАСА)** | | |
| **Уводни део (5 минута):**  Наставник истиче циљ часа уз подсећање на значај Балканских ратова.  **Главни део (35 минута):**  Наставник поставља питања која је унапред припремио и пита ученике који се добровољно јаве. Ученици у истој клупи, као и претходни час, могу да се консултују и да помажу један другом приликом давања одговора.  Ако има ученика који се нису јављали, наставник их при крају часа пита шта су запамтили слушајући одговоре других.  Питања наставника:   1. Зашто је створен Балкански савез? 2. Какве су интересе имале чланице савеза? 3. Какви су били интереси великих сила на Балкану? 4. Како су ступиле у савез Србија и Бугарска? 5. У чему се састојао тајни део споразума између Србије и Бугарске? 6. Како је српска војска била припремљена за рат? 7. Који је узрок за почетак Првог балканског рата? 8. Шта је повод за почетак Првог балканског рата? 9. У којим биткама је српска војска однела победе? 10. Које ратне циљеве је испунила Србија? 11. Како је ратовала Бугарска, Грчка и Црногорска војска? 12. Који су били захтеви Аустроугарске на мировној конференцији у Лондону? 13. До каквих територијалних промена је дошло након склапања мира у Лондону? 14. Која питања су остала нерешена на конференцији у Лондону? 15. Зашто је почео Други балкански рат? 16. Због чега се распао Балкански савез? 17. Ко ратује у Другом балканском рату? 18. Учествује ли Османско царство у Другом балканском рату и на чијој страни? 19. Која је највећа битка у Другом балканском рату? 20. Како су остале Балканске државе искористиле сукоб на Брегалници? 21. Које су одлуке мира у Букурешту? 22. Какав је карактер Балканских ратова? 23. Упореди територије балканских држава пре и после Балканских ратова 24. Шта су Османлије изгубиле, а шта су добиле у Балканским ратовима? 25. Наведи важне личности у српској војсци у Балканским ратовима. 26. Ко је био врховни командант српске војске? 27. Ко је био начелник Генералштаба српске војске у Балканским ратовима? 28. Која држава је након ратова највише увећала своју територију? 29. У чему је највећа разлика између два балканска рата? 30. У чему је највећи значај балканских ратова?   **Завршни део (5 минута):**  Наставник похваљује и вреднује активност ученика и најављује следећи час тест знања као систематизацију теме *Европа, свет и Србија на почетку XX века.* | | |
| **ЗАПАЖАЊА О ЧАСУ И САМОЕВАЛУАЦИЈА** | | |
| Проблеми који су настали и како су решени: | | |
| Следећи пут ћу променити/другачије урадити: | | |
| Општа запажања: | | |