|  |  |  |
| --- | --- | --- |
| ПРЕДМЕТ:**ИСТОРИЈА** | | |
| УЏБЕНИК: **Историја за 7. разред ОШ** | | ИЗДАВАЧ: **ДатаСтатус** |
| НАСТАВНИК**:** | |  |
| ЧАС БРОЈ**: 47** | ОДЕЉЕЊЕ**:** | ДАТУМ**:** |
| Наставна тема: | СРПСКЕ ДРЖАВЕ И НАРОД У ДРУГОЈ ПОЛОВИНИ XIX ВЕКА | |
| Наставна јединица: | СТИЦАЊЕ НЕЗАВИСНОСТИ ЦРНЕ ГОРЕ | |
| Тип часа: | Обрада | |
| Циљ часа: | Стицање знања о путу Црне Горе до стицања независности | |
| Очекивани исходи: | На крају часа ученици ће бити у стању да:   * објасне доба световне власти у Црној Гори * наведу карактеристике политике кнеза Данила * опишу улогу Црне Горе у Великој источној кризи * повежу улогу кнеза Николе Петровића и стицање независности Црне Горе | |
| Облик рада: | Фронтални, групни и индивидуални рад | |
| Наставне методе: | Монолошко-дијалошка, демонстративна и текстуална метода | |
| Наставна средства: | Уџбеник, табла | |
| Међупредметне компетенције | Компетенција за учење, комуникација и сарадња | |
| **ВРЕМЕНСКА СТРУКТУРА ЧАСА (ТОК ЧАСА)** | | |
| **Уводни део (5 минута):**  Наставник истиче циљ часа и поставља питања ученицима:   * Где се налазила црногорска престоница? * Из које су династије црногорске владике?   **Главни део (30 минута):**  Наставник објашњава како доба владичанства престаје доласком на власт Данила, који узима световну титулу књаза, а након њега нови књаз је Никола Петровић. Појашњава разлике између ова два начина владавине.  Наставник пише на табли:  **Књаз Данило Петровић ( 1851-1860 )**  **Књаз Никола Петровић ( 1860 – 1918 )**  Наставник дели ученике на 4 групе са задацима:  1. група: да пронађу у лекцији на страни 139 у уџбенику податке о **унутрашњој политици** књаза Данила и запишу их у свеску.  2. група: да пронађу у лекцији на страни 139 у уџбенику податке о **спољној политици**  књаза Данила и запишу их у свеску.  3. група: да пронађу у лекцији на страни 140-141 у уџбенику податке о **унутрашњој политици** књаза Николе и запишу их у свеску.  4. група: да пронађу у лекцији на страни 140-141 у уџбенику податке о **спољној политици** књаза Николе и запишу их у свеску.  Групе ученика раде на задатку, а наставник, по потреби даје додатна објашњења. Када заврше представници група редом читају записано, а ученици кратко бележе податке оних група које нису радили. Наставник проверава да ли су сви ученици записали делатност оба књаза у унутрашњој и спољној политици и кратко појашњава.  Наставник позива ученике да погледају карту на страни 141 у уџбенику - *Територијално проширење Црне Горе након Берлинског конгреса* и поставља питање ученицима:   * На које се територије Црна Гора проширила?   **Завршни део (10 минута):**    Наставник позива ученике да погледају одељак *Провери своје знање*, на страни 142 у уџбенику и дају усмене одговоре. Ученици се јављају, читају питања и одговарају, наставник прати и проверава тачност одговора. | | |
| **ЗАПАЖАЊА О ЧАСУ И САМОЕВАЛУАЦИЈА** | | |
| Проблеми који су настали и како су решени: | | |
| Следећи пут ћу променити/другачије урадити: | | |
| Општа запажања: | | |