|  |  |  |
| --- | --- | --- |
| ПРЕДМЕТ:**ИСТОРИЈА** | | |
| УЏБЕНИК: **Историја за 7. разред ОШ** | | ИЗДАВАЧ: **ДатаСтатус** |
| НАСТАВНИК**:** | |  |
| ЧАС БРОЈ**: 04** | ОДЕЉЕЊЕ**:** | ДАТУМ**:** |
| Наставна тема: | ОСНОВИ ПРОУЧАВАЊА ПРОШЛОСТИ | |
| Наставна јединица: | ИСТОРИЈСКИ ИЗВОРИ ЗА ИСТОРИЈУ НОВОГ ВЕКА OД ИНДУСТРИЈСКЕ РЕВОЛУЦИЈЕ ДО КРАЈА ПРВОГ СВЕТСКОГ РАТА | |
| Тип часа: | Обрада | |
| Циљ часа: | Обнављање стечених знања о историјским изворима и упознавање ученика са новим врстама извора за проучавање историје позног новог века. | |
| Очекивани исходи: | * На крају часа ученици ће бити у стању да: * дефинишу појам историјских извора * наброје најзначајније врсте историјских извора за историју новог века * одреде којој врсти припада дати извор на основу његовог изгледа и садржаја | |
| Облик рада: | Фронтални, индивидуални, групни рад | |
| Наставне методе: | Монолошко – дијалошка, текстуална | |
| Наставна средства: | Уџбеник, табла | |
| Међупредметне компетенције: | Компетенција за учење, комуникација и сарадња | |
| **ВРЕМЕНСКА СТРУКТУРА ЧАСА (ТОК ЧАСА)** | | |
| **Уводни део (5 минута):**  Наставник пише наслов наставне јединице на табли и саопштава ученицима циљ часа. Затим им поставља следећа питања:   * Шта су историјски извори? * На које групе се деле историјски извори?   Фронтално, кроз разговор са ученицима дефинише појам и набраја врсте историјскох извора.  **Главни део (35 минута):**  Наставник наглашава да период новог века има специфичне писане изворе који су постали доступни захваљујући проналаску штампарије Јохана Гутемберга.  Наставник црта табелу на табли:   |  |  |  | | --- | --- | --- | | **ИСТОРИЈСКИ ИЗВОРИ ЗА НОВИ ВЕК** | | | | ПИСАНИ | МАТЕРИЈАЛНИ | АУДИО-ВИЗУЕЛНИ | |  |  |  |   Наставник позива ученике да сви нацртају табелу у свеске, а затим дели ученике на три групе:  1. група има задатак да прочита одељак *Писани историјски извори у индустријској епохи новог века*, на страни 8 и 9 у уџбенику и упише у табелу врсте **писаних** извора које су поменуте.  2. група има задатак да прочитају одељак *Материјални историјски извори*, на 10 страни у уџбенику и упише у табелу врсте **материјалних** извора које су поменуте у тексту.  3. група има задатак да прочитају одељак *Аудио – визуелни историјски извори*, на 11 страни у уџбенику и упише у табелу врсте **аудио-визуелних** извора које су прочитали.  Ученици читају одељке у лекцији и попуњавају табелу, а наставник прати њихов рад.  Наставник позива ученике да одаберу представника групе који ће на табли у нацртаној табели уписати тражене податке.  Представници група, један за другим попуњавају табелу на табли, а остали ученици допуњују колоне табеле које нису попунили.  Наставник сваком представнику групе поставља питање:   * Где се ти набројани историјски извори чувају?   Наставник прозива једног ученика да гласно прочита текст о Анастасу Јовановићу, а потом и другог ученика да прочита текст о браћи Лимијер у одељку *За радознале*, на страни 11 и 12 у уџбенику.  Прозвани ученици читају гласно, а остали слушају. Наставник поставља питање:   * Који су најважнији изуми ових личности?   **Завршни део (5 минута):**  Наставник ученицима поставља питања која се налазе у уџбенику на страни 13 у одељку *Провери своје знање*. Ученици ће на питања одговарати усмено јављајући се дизањем руке. | | |
| **ЗАПАЖАЊА О ЧАСУ И САМОЕВАЛУАЦИЈА** | | |
| Проблеми који су настали и како су решени: | | |
| Следећи пут ћу променити/другачије урадити: | | |
| Општа запажања: | | |